ŠEŠELJ: Presude u Hagu pišu anonimni angažovani navodni stručnajci A SUDIJE SAMO POTPISUJU | WebTribune\nHome U FOKUSU ŠEŠELJ: Presude u Hagu pišu anonimni angažovani navodni stručnajci A SUDIJE SAMO POTPISUJU\nPredsednik Srpske radikalne stranke (SRS) Vojislav Šešelj ocenio je danas da je presuda kojom je bivši predsednik Republike Srpske (RS) Radovan Karadžić osudjen u Hagu na doživotni zatvor zbog genocida u Srebrenici i ratnih zločina u BiH, “u potpunosti neodrživa sa aspekta pravničke struke” i da predstavlja “gaženje elementarnih pravnih principa”.\nOn je novinarima u Skupštini Srbije kazao da je jučerašnja presuda “u kontinuitetu sa svim ranijim presudama u Hagu kada su u pitanju optuženi Srbi”.\n“Presudom su pogaženi elementarni pravni principi, principi medjunarodnog humanitarnog i medjunarodnog običajnog prava. Nisam verovao da će Karadžić biti oslobodjen ali sam se nadao da će otpasti optužnica za genocid u Srebrenici. Sud i dalje dokazuje da je antisrpski, da mu je cilj da izlaže RS novim opasnostima u pogledu njenog opstanka”, kazao je lider radikala.\nŠešelj je naveo i da “nema nijednog ozbiljnog pravnika u svetu koji može da kaže da se genocid zaista desio u Srebrenici”.\n“Mi smo više puta dokazivali da tamo nije bilo genocida. Pogledajte Medjunarodnu konvenciju o genocidu iz 1946. i videćete da ovo u Srebrenici ne sadrži nijedan element genocida. Tu je izvršen ratni zločin streljanja najviše do 1.200 vojnika, nijedan civil, nijedna žena ili dete nisu ubijeni. I to streljanje je obavljeno pod sumnjivim okolnostima, ni Tribunal nije do kraja utvrdio ko su izvršioci streljanja na četiri lokacije”, kazao je Šešelj.\nPo njegovim rečima, nema dokaza da je Karadžić izdavao naredbe za streljanje ratnih zarobljenika, da je štitio počinioce zločina, da je vodjena politika vršenja zločina i da su postojali udruženi zločinački poduhvati.\n“Ove sudije su samo glasale a presude u svim procesima pišu angažovani navodni stručnajci. Oni su anonimni, njihova imena se ne objavljuju u tekstu presude”, kazao je predsednik SRS i ocenio da je jučerašnja presuda prvom predsedniku RS “loš znak u pogledu ishoda sudjenja Ratku Mladiću”.\nMehanizam za medjunarodne krivične sudove (MICT), naslednik Haškog tribunala, osudio je juče Radovana Karadžića na doživotni zatvor za genocid u Srebrenici i zločine protiv čovečnosti u BiH, ocenivši da je 40 godina, koliko je dobio u prvostepenom postupku, neodgovarajuća kazna.


Misli globalno radi lokalno – Mesna zajednica Aerodrom – Veliki Park\nMisli globalno radi lokalno – Mesna zajednica Aerodrom\nPoći od sebe, srediti prvo svoje dvorište, to je nešto čime su se rukovodili članovi Saveta Mesne zajednice „Aerodrom“. Portal Veliki Park predstavalja vam aktivnosti ljudi koji vode ovu mesnu zajednicu, i koji čine da ovaj kraj postane što lepši za život. Pozivamo i druge mesne zajednice sa teritorije Kragujevca da nam pošalju svoje rezultete rada jer samo tako svi zajedno možemo učiniti da ovaj grad bude bolje i lepše mesto za život.\nOd 20 avgusta prošle godine. posle izbora, savet mesne zajednice radi u sledećem sastavu\nDejan Aničić predsednik\nZoran Stevanović zamenik\nRatko Marjanović član\nMiodrag Blagojević član\nVladimir Janićijević član\nZlatko Simović član\nMiodrag Barjaktarević član\nSam početak rada saveta obeležio je upoznavanje članova saveta sa aktuelnim problemima i u početku je vrlo teško bilo uspostaviti bilo kakvu vezu prema nadležnima u opštini koji su zaduženi za saradnju sa mesnim zajednicama.\nTako sektor održavanja, zelenilo, čistoća, bili su veoma teški za saradnju, ali upornošću članova MZ Aerodrom na inicijativu i pritisak predsednika i zamenika počelo se sa uređivanjem naselja kroz sledeće akcije:\nZamena rasvete na parkingu Atinske ulice\nUspostavljena je saradnja sa organizacijom penzionera naselja Aerodrom i njima je ustupljena jedna prostorija za njihove aktivnosti. Rezultat ovoga je povećana briga o starima.\nNakon pljačke naplatnog mesta JSP na Aerodromu zakazan je sastanak sa službama bezbednosti i zatraženo je podizanje nivoa bezbednosti na Aerodromu kako u samom naselju od strane policije tako i u školi i obdaništu.\nTih dana je podignuta FB stranica saveta građana MZ Aerodrom koja posle nekoliko meseci ima preko 200 pratilaca, a objave na stranici dosežu i 5000 pregleda. Na taj način savet je dobio mesto gde može direktno da se obrati građanima i gde građani mogu pisati i ostavljati svoje komentare, kritike i sugestije.\nFormirani su resori za saradnju za socijalno nezbrinutima, starima, kao i vrlo važan resor za saradnju sa stambenim zajednicama jer je valjalo formirati ih na Aerodromu i uticati na Aerodromce da se ujedine, formiraju st zajednice i izaberu upravnike. U tome su aktivno učestvovali Zoran Stevanović i Ratko Marjanović koji su i sami upravnici u svojim ulazima. Pozvali smo vlasnike agenicja za održavanje zgrada da nam dostave svoje ponude koji bi predstavili zainteresovanim Aerodromcima.\nTada je obavljen razgovor sa predstavnicima udruženja Kragujevački kućni savet u vezi formiranja stambenih zajednica na Aerodromu i njihova iskustva.\nZatraženo je od policije da formira pozornicu preko dana na potezu tržnica gornji deo naselja Aerodrom i noćna motorizovana patrola.\nPočela je zamena uličnih svetiljki u naselju, a postavljene su nove u školskom dvorištu škole Mirko Jovanović u skladu sa tehničkim mogućnostima.\nOrganizovano je nekoliko akcija prikljupljanja pasa lutalica i njihovo zbrinjavanje.\nUlica Ljube Vučkovića je dobila novi trotoar pa je sada značajno bezbednija, a prelaz ispred škole Mirko Jovanović u ulici grada Karare postavljen je izuzetno osvetljen ležeći policajac, pa je sada prelazak dece puno bezbedniji.\nZatim jedan veliki izazov PDR-plan detaljne regulacije koji je podrazumeva izgradnju zgrada na Aerodromu kao i nadogradnji i otvaranje ulice. Predsednik Mesne zajednice nije želeo da se složi sa ovim planom pa je uz podršku odbornika Igora Ratkovića, Ilije Radovanovića i Danijele Popović i podršku velikog broja prisutnih Aerodromaca uspeo da izbriše sporne objekte iz pomenutog PDR i dobije uveravanja da će novi PDR biti napravljen bez tih objekata ali neće ići na usvajanje pre pribavljenog mišljena predsednika i članova saveta MZ Aerodrom. Rezultat toga je bilo sistemsko rešavanje neregistrovanih automobila koji već duži vremenski period stoje na parkingu i prave bespotrebnu gužvu pa je parking servis pokrenuo akciju uklanjanja tih automobila čime je dobijeno puno prostora na parkiralištima na Aerodromu.\nKrpljenje udarnih rupa na glavnim saobraćajnicama, a po obavljenom poslu preći će se na saniranje rupa po parkiralištima na Aerodromu i obeležavanje horizontalne signalizacije.\nUporedo sa tom akcijom ovih dana je postavljeno više od 30 sadnica u naselju Aerodrom kako pored glavnih saobraćajnica tako i u školskom dvorištu i duž parkirališta.\nPlanira se proširenje Svetogorske ulice i u saradnji sa nadležnim službama rešavanje problema parkiranja ispred tržnice na Aerodromu kao i automobila koji se prodaju na tom parkiralištu.\nZa nekoliko dana konačno će biti priključen internet priključak MZ Aerodrom, a planira se sanacija krova MZ Aerodrom za šta su već obezbeđena sredstva.\nCategories:\tKragujevac, Vesti\t/ No Responses / by Milos Ristic 26 априла, 2018


Vrste i nivoi studija u Srbiji\nUniverzitet i fakulteti su ti koji organizuju i izvode studije. Pored Zakona o visokom obrazovanju, Statut Univerziteta i Statuti fakulteta utvrđuju i opisuju upis na studije, uslove i režim studiranja, kao i kako studenti napreduju u toku studija. Osim državljana Srbije, pod jednakim uslovima imaju pravo da studiraju i strani državljani. Studije na fakultetima i visokim školama u Srbiji organizovane su na tri nivoa:\nStudije se dele na akademske studije i strukovne studije.\nDiploma akademskih studija dodeljuje se na fakultetima i univerzitetima. Često je vezana za određenu titulu ili akademsku poziciju. Dodeljuje se studentima koji su uspešno završili sve kurseve određenog studijskog programa ili su postigli ekvivalentan akademski uspeh vredan diplome.\nNajzastupljenije diplome su bečelor, master i doktorska. Neki fakulteti i univerziteti dodeljuju diplomu za Master napredne studije, koja se u originalu, na francuskom, zove Diplôme d’études supérieures spécialisées.\nAkademske studije u Evropi\nAkademske diplome u Evropi se dodeljuju putem bolonjskog procesa koji je započet 1999. godine na kongresu u Lisabonu, organizovanom od strane UNESCO-a i Saveta Evrope. Zasnovan je na trostepenom hijerarhijskom sistemu koji čine bečelor, master i Doktorska diploma. Ovaj sistem postepeno zamenjuje prethodni dvostepeni sistem koji je bio zastupljen u Evropi. Bolonjski sistem trenutno je sprovela većina članica.\nZemlje u kojima je bolonjski sistem sproveden:\nAkademske studije dele se na:\nOsnovne akademske studije (prvi stepen)\nMaster akademske studije (drugi stepen)\nSpecijalističke akademske studije (drugi stepen)\nDoktorske akademske studije (treći stepen)\nSvaki nivo studija nosi određen broj bodova (ESPB) i traje određen broj semestara.\nOsnovne akademske studije traju tri do četiri godine i nose od 180 do 240 ESPB bodova. Studenti koji završe tri godine osnovnih studija sa ostvarenih 180 bodova stiču stručni naziv sa naznakom zvanja prvog stepena akademskih studija iz odgovarajuće oblasti.\nStudenti koji završe četiri godine osnovnih studija sa ostvarenih 240 bodova stiču naziv ”diplomirani” sa naznakom prvog stepena akademskih studija iz odgovarajuće oblasti.\nMaster akademske studije traju od jedne do dve godine i nose od 60 do 120 ESPB bodova. Prvi i drugi stepen akademskih studija nosi ukupno 300 bodova. Studenti koji uspešno završe master studije nose naziv ”master” sa naznakom drugog stepena akademskih studija iz odgovarajuće oblasti.\nSpecijalističke studije traju najmanje jednu godinu i nose najmanje 60 ESPB bodova. Studenti koji uspešno završe specijalističke studije nose naziv ”specijalista” sa naznakom drugog stepena studija iz određene oblasti.\nDoktorske studije traju najmanje 3 godine i nose najmanje 180 ESPB bodova. Studenti koji završe doktorske studije imaju ukupno 480 ESPB bodova i nose naziv ”doktor nauka” iz određene oblasti.\nPosebno se izdvajaju akademske studije iz medicine jer prvi nivo studija traje najmanje 6 godina i predstavlja integrisane osnovne i master studije. Nose ukupno 360 bodova.\nStrukovne studije pripremaju studente za određene profesije i fokusiraju se na praktičan rad i praktičnu analizu, za razliku od akademskih studija koje se zasnivaju na teorijskoj nastavi i istraživanju.\nVećina profesija sa strukovnih studija zahteva licencu, odnosno dozvolu za rad. Dakle, studenti prvo završe strukovne studije iz određene oblasti pa zatim dobijaju licencu kako bi mogli da se zaposle u odgovarajućoj struci. Neki od primera ovakvog sistema su:\nStrukovne studije se dele na:\nOsnovne strukovne studije traju tri godine i nose ukupno 180 ESPB bodova. Studenti koji završe osnovne strukovne studije stiču stručni naziv iz odgovarajuće oblasti.\nSpecijalističke strukovne studije traju najmanje godinu dana i nose najmanje 60 ESPB bodova. Studenti koji završe ovaj stepen studija stiču stručni naziv ”specijaliste” iz određene oblasti.


Galerija slika sa otvorenog sajma automobila\nLjubitelji četvorotočkaša u narednih četiri dana imaće prilike da uživaju u modelima, koji su izloženi na budvanskom jadranskom sajmu, gdje je otvoren 16. Sajma automobila.\nVoda nije za piće u Budvi\nZbog atmosferskih padavina, u dijelu opštine Budva: područje Budve i Bečića, došlo je do zamućenja vode za piće, tako da se od danas ona ne preporučuje za korišćenje, odnosno kao takva nije za konzumiranje.\nDirektor gradskog Vodovoda Milenko Medigović potvrdio je za Primorske novine da je riječ o manjem zamućenju, te da je preventivno bolje da stanovništvo ne pije vodu, dok zamućenje ne prođe.\nMMA tim Budva proslavio treći rođendan:\nImamo velike planove, zadovoljni smo urađenim u prethodnom periodu!\nMMA u Crnoj Gori i dalje je daleko od statusa koji u našoj državi imaju fudbal, košarka, rukomet, pa i džudo ili karate, no u posljednje vrijeme, sve više mladića i djevojaka počinje da se bavi ovim sportom koji u svijetu predstavlja jedan od najbrže rastućih sportova.\nVeliki doprinos razvoju MMA u našoj zemlji dao je i MMA klub Budva, koji je prije par dana proslavio tri godine postojanja. Dobar razlog da ekipa Fight Sitea posjeti ovaj klub i popriča sa jednim glavnih ljudi kluba Đorđem Klaćom.\nAdministrator fb grupe Budvanizacija je, za vas, izdvojio 30 fotografija\nBudvanizacija je nastala 4. decembra 2012 malo iz dosade malo iz toga što je autor gledao slike grada iz prošlih godina koje je rijetko gdje srijećao, i odatle se rodila ideja da ih se na jednom mjestu skupi sto više. I to se svidjelo se ljudima – sada grupa broji preko 3000 članova i posjeduje impresivnu kolekciju fotografija i lokalnih priča koje i dalje rastu.\nFacebook grupu Budvanizacija možete pogledati i obavezno zapratiti ovdje, a cijelu galeriju fotografija, koje je administrator te grupe izdvojio za vas, propraćene prepoznatljivim komentarima, možete pogledati klikom ovdje.\nSajam automobila od srijede\nJednom od najatraktivnijih sajamskih manifestacija- 16. Sajmom automobila, koji počinje u srijedu, nastavlja se jesenja sajamska sezona na budvanskom jadranskom sajmu.\nZloupotreba prvenstva u šahu u Budvi\nPovodom evropskog prvenstava u šahu, koje je počelo 28. septembra u Budvi, oglasili su se saopštenjem Šahovski klubovi Mimoza Tivat, Rumija Bar, Ljubomir Đurđić Bijelo Polje, Bijela Krušo Niskogradnja, Herceg Novi i šahovski reprezentativci Nikola Đukić, Milan Draško i Blažo Kalezić.


Savić: "Vizijom, željom i htenjem za zdrav sportski kolektiv!" - Sportske.net\nSavić: "Vizijom, željom i htenjem za zdrav sportski kolektiv!"\nDugogodišnji portparol kluba, krajnje posvećen Radu istim žarom nastavlja i na novoj funkciji - predsednika kluba, sa ciljem da od 'građevinara' napravi tim za ponos.\nNovi predsednik Rada Vladimir Savić rekao je da je nova uprava kluba bila svesna u šta se upušta kada je preuzimala ovaj fudbalski klub, ali da želi da u tom prvoligašu finansije nikada više ne budu problem.\nDugogodišnji portparol kluba preuzeo je početkom meseca novu funkciju, a tada se okupio i Upravni odbor i oni od tada rade na sanaciji finansijskog stanja, što neće biti lako, jer je račun Rada u blokadi.\n"Cilj nam je da do proleća potpuno saniramo finansijska dugovanja, jednostavno da se u Radu nikada više ne priča o finansijama, da se poštuje ono što piše u ugovoru i da se priča samo o sportu", rekao je Savić u intervjuu agenciji Beta.\nUprkos blokadi, zaposleni u Radu dobili su jednu platu po dolasku nove uprave, a Savić je rekao da je u planu da se situacija znatno popravi što pre.\n"Račun jeste u blokadi, ali radimo na tome da se problem reši na vreme. Kada bi se naplatila sva potraživanja, a znamo kakva je situacija u državi, bili bismo na nuli. Naravno, neophodno je to naplatiti, radimo na tome. Okupili smo vrlo ozbiljan tim advokata i revizora koji će nam pomoći da celu tu priču zatvorimo, da tih šezdesetak ljudi, to jest šezdesetak porodica, ne budu gladni i na ulici, već da sa osmehom krenemo napred", rekao je Savić.\nLepe priče i obećanja o svetlijoj budućnosti nisu svakodnevnica samo u srpskom fudbalu, već i u zemlji uopšte, ali Savić vrlo ubeđeno govori da sada to nije slučaj.\n"Okupio sam taj tim ljudi koji mislim da mogu da spasu Rad. To su vrlo ozbiljni ljudi, ostvareni u svojim profesijama i odgovorni, ne samo u materijalnom smislu, već i u svojim vizijama, željama i htenjem. Radi se 24 sata za Rad. Očekujem da u najskorijem periodu neki rezultati budu primetni. Ispod svakog čoveka u Upravnom odboru stoji bar još pet ljudi koji nisu hteli da se eksponiraju", rekao je Savić.\nPredsednik banjičkog prvoligaša nije želeo da govori o konkretnim ciframa potraživanja i dugovanja Rada. Beta je nezvanično saznala da se obe sume kreću oko dva i po miliona evra, kao i da je Crvena zvezda jedan od većih dužnika.\n"Pregovaramo sa Zvezdom. Dugovanja nisu mala, to su potraživanja oko transfera Luke Milivojevića u Anderleht i Aleksandra Pantića u Španiju (Viljareal). Postoje menice koje su pokriće, još nismo krenuli tim putem, želimo prvo razgovorom da stignemo. Znamo u kakvoj je situaciji Zvezda, ali mogu odgovorno da kažem da Rad neće sedeti skrštenih ruku i neće dozvoliti da 60 porodica ostane gladno ili da bude katanac na klubu. Odgovorno mogu to da tvrdim", rekao je Savić.\n"Ne želimo ikome da povećavamo dug ili šaljemo u još veću blokadu. Želimo samo da funkcionišemo kao ostali klubovi. Od države ne očekujemo pomoć, samo identičan tretman kao i ostali klubovi", dodao je Savić.\nZa novu upravu je sređivanje trenutne situacije "prioritet svih prioriteta", ali to ne znači da se rezultatski ciljevi zaboravljaju, a prvi je opstanak u ligi, i u tom smislu se spremaju i pojačanja.\n"Deviza 'važno je učestvovati' za nas ne važi. U ovom momentu cilj je opstati u ligi. Ti dečaci (iz prvog tima) koje imamo su talentovani, ali taj talenat nije u potpunosti izgrađen. Neophodno je da u svakoj liniji imamo bar jednog iskusnog igrača. To moramo da dovedemo u prelaznom roku. Nije lako, treba nam mnogo bodova, ali borićemo se do poslednje utakmice. Ja sam optimista", rekao je Savić.\nSituacija u srpskom fudbalu je loša, a pri klubovima se često nalaze ljudi bliski vlastima ili oni sa sumnjivim biografijama.\nNovo rukovodstvo Rada ne pripada nijednoj od te dve strukture, a Savić je kazao da je uprava "azura sa Banjice" svesna u šta se upustila.\n"Svako od nas dobio je (mnogo) poziva sa pitanjem 'šta će vam to u životu?'. Mi imamo poslovne karijere u drugom pravcu. Svi smo sa čistim biografijama u svakom smislu i probaćemo da na zdrav način implementiramo tu priču u srpski fudbal. Možda deluje nemoguće, već nailazimo na mnoge vetrove koji su hladni i nenaklonjeni nama. Spremni smo za tu vrstu izazova, hoćemo sportski kolektiv koji je zdrav u svakom smislu i svakom segmentu, da bude ponos i matrica, ne samo za Srbiju, već i za region", rekao je Savić.


Uprava OFK neće više prome na klupi\nNovi trener fudbalera OFK Beograda Dragan Radojičić rekao je danas da je uveren da može da izbori opstanak u Super ligi, dok su čelnici kluba istakli da do kraja sezone više neće biti promena na klupi.\n“Ponosan sam što sam došao u jednu ovakvu sredinu jer znam kakvu tradiciju ima ovaj klub. Neće biti lako. Ubedjen sam da znanjem i iskustvom mogu da ispunim cilj, opstanak u ligi, a za dalje ćemo videti. Ne volim da pričam šta će se dešavati posle leta, ali siguran sam da možemo do rezultata i da radimo u budućnosti ako napravimo dobru hemiju”, rekao je Radojičić na promociji na Omladinskom stadionu.\nOn se zahvalio čelnicima OFK-a koji su u njemu prepoznali da može da izbori opstanak sa klubom u Super ligi.\n“Igraćemo dobar, agresivan fudbal i neću odstupiti od onoga što je OFK bio decenijama, bez obzira na to što ćemo se boriti za opstanak. Budite sigurni da ću nastaviti da širim krila mladim igračima”, rekao je novi trener kluba sa Karaburme.\nRadojičić je četvrti trener koji će ove sezone voditi OFK, posle Vladimira Petrovića, Dragoljuba Bekvalca i Miodraga Radanovića.\nSportski direktor kluba Zoran Lončar rekao je da promena na mestu trenera više neće biti ove sezone.\n“Nadam se da neće biti, bar ja neću inicirati, pa kako god da bude, a nadam se da će biti najbolje. Mislim da smo pogodili pravu ličnost i da ćemo mu obezbediti uslove da radi kako treba i svojim znanjem pogura ovu ekipu do neke sigurne luke”, rekao je Lončar.\nOn je kazao da je OFK “mnogo lutao” i da klub postavljanjem Radojičića želi da nadje rešenje za duge staze.\n“Probali smo sa svim stvarima tokom prvog dela takmičenja, imali smo pehove i sa mladim i sa iskusnim stručnjacima. Igrači ne mogu da imaju kontinuitet. Opredelili smo se za stručnjaka koji izvanredno radi, ima velikih uspeha, dva puta je bio šampion, a ja jako dobro znam šta znači biti šampion bilo gde. Radojičić zna da radi pod pritiskom, kako funkcioniše klub pod velikim opterećenjem”, kazao je Lončar.\nOFK je posle jesenjeg dela sezone 13. na tabeli Super lige sa 19 bodova, a u nastavku sezone igraće i Kup, gde će se u četvrtfinalu sastati sa Borcem.\nSportski direktor Lončar je istakao da je cilj OFK Beograda opstanak u ligi, da se što bolje prodje u Kupu, kao i afirmacija igrača iz sopstvene škole.


MBeauty crna detox maska za lice sa aktivnim ugljem 23ml - Bella Parfimerija\nMBeauty crna detox maska za lice sa aktivnim ugljem 23ml\nMBeauty crna detox maska za lice sa aktivnim ugljem sa svojim sadržajem ricinusovog ulja i voćnih ekstrakata, čisti i hidrira kožu. Kada toksične čestice iz okruženja, kao i prljavština i ostaci na licu blokiraju sistem kože za filtriranje toksina, oni začepe pore i potamne ten.\nOva maska sadrži moćne sastojke, kao što si nijacinamid, ekstrakt akai bobica, ugalj i ekstrakte biljaka koji ujednačavaju tonus kože, posvetljuju i čiste kožu i čine je glatkom.\nPakovanje: 23ml (1 tretman)\nBroj artikla: 25074 Kategorija: Lice\nMBeauty crna detox maska za lice sa aktivnim ugljem\n2. Izvadite i odmotajte masku i nanesite na lice\n3. Uklonite masku nakon 15-20 minuta i pustite da koža upije ostatke esencije tako što ćete nežno tapkati kožu\nNe treba ispirati!!!!\nAktivni ugalj je osnovni sastojak linije MBeauty crnih maski koji se na različite načine koristi za čišćenje lica i hidrataciju\nMbeauty maske sa aktivnim ugljem dubinski izvlače nečistoće iz kože lica, uklanjajući bubuljice i mitisere\nRegulišu otoke i crvenilo lica, ujednačavaju ten\nPosebno su pogodne za osobe sa masnom kožom lica, ali se mogu koristiti za sve tipove kože


Ambasada Rusije: Obrazloženje smo poslali Komšiću, Turković i SDA | Cazin Danas\nVjerujemo da se za dublje razumijevanje njegove suštine trebalo bi upoznati s tekstom izjave, a ne donositi zaključke na osnovu njenog proizvoljnog izlaganja, naveli su iz Ambasade\nAmbasada Rusije u Bosni i Hercegovini saopćila je nedavno da će ta država morati reagovati, u slučaju zbližavanja BiH i NATO-a. Nakon brojnih reakcija iz Bosne i Hercegovine, članova Predsjedništva BiH Šefika Džaferovića i Željka Komšića, političkih stranaka i ambasada, danas su se ponovo oglasili iz Ambasade Rusije.\n– Zahvaljujemo svima na ocjeni našeg komentara po pitanju NATO-a. Istovremeno, vjerujemo da se za dublje razumijevanje njegove suštine trebalo bi upoznati s tekstom izjave, a ne donositi zaključke na osnovu njenog proizvoljnog izlaganja. U vezi s tim naša obrazloženja poslana su članu Predsjedništva BiH Željku Komšiću, zamjenici Predsjedavajućeg Vijeća ministara, ministrici vanjskih poslova BiH Biseri Turković i pres-službi Stranke demokratske akcije – naveli su iz Ambasade Rusije u BiH.\nPodsjećamo da su nakon formrianja Komisije BiH za saradnju s NATO-om, ruske diplomate u BiH su poslale poruku.\n– U slučaju praktičnog zbližavanja Bosne i Hercegovine i NATO-a, naša zemlja će morati reagovati na ovaj neprijateljski korak – saopćila je 18. marta Ambasada Rusije povodom, kako su naveli, “reakcija na brojne publikacije koje hvale prednosti članstva BiH u NATO-u”.\n← Poplave u Australiji: Voda nosi kuće i puteve, hiljade ljudi evakuisano


Predsednik Donald Tramp maše novinarima u Vazduhoplovnoj bazi Endrjuz u Merilendu, po povratku iz Singapura (Foto: AP/Evan Vucci)\nPredsednik SAD Donald Tramp vratio se sa istorijskog samita u Singapuru, na kojem je razgovarao sa liderom Severne Koreje Kim Džong Unom i proglasio da "nuklearna pretnja od Severne Koreje više ne postoji".\n"Upravo sam sleteo - dugo putovanje, ali svi se mogu osećati mnogo bezbednije, nego na dan kada sam preuzeo položaj. Sastanak sa Kim Džong Unom bio je zanimljivo i veoma pozitivno iskustvo. Severna Koreja ima ogroman potencijal za budućnost!", poručio je Tramp na Tviteru.\nKim je u utorak pristao na "kompletnu denuklearizaciju Korejskog poluostrva", dok je Tramp neočekivano rekao da će suspendovati vojne vežbe sa Južnom Korejom.\nNa Tviteru je ponovio: "Uštedećemo bogatstvo ako ne izvodimo ratne igre, sve dok pregovaramo pošteno - a to rade obe strane!"\nU dokumentu, koji su dvojica državnika potpisala, ne navode se detalji kako i kada će se Severna Koreja denuklearizovati, niti se tačno objašnjava kakve "bezbednosne garancije" će SAD pružiti Severnoj Koreji.\nKritičari ističu nedostatk detalja u sporazumu i postavljaju pitanje da li je Tramp dao previše, a pritom dobio vrlo malo zauzvrat tokom razgovora sa Kimom, koji je trajao nekoliko sati i predstavljao prvi susret aktuelnog američkog predsednika i severnokorejskog lidera.\nTramp je branio sporazum nazivajući ga ogromnim korakom u rešavanju pretnje nuklearno naoružane Severne Koreje i rekao da veruje da će Kimova vlada započeti proces ispunjavanja dogovora odmah.\n"Pre nego što sam pruzeo položaj, ljudi su pretpostavljali sa ćemo ući u rat sa Severnom Korejom", tvitovao je Tramp u sredu. "Predsednik Obama rekao je da je Severna Koreja naš najveći i najopasniji problem. Ne više - spavajte mirno večeras!"\nBivši američki ambasador Bil Ričardson izjavio je za Glas Amerike (VOA) da je zabrinut zbog toga što nema kontrolnog mehanizma za ono što će Severnokoreanci uradtiti u vezi sa raketnom tehnologijom, nema detalja o smanjenju nuklearnog materijala, potpisivanju mirovnog sporazuma i ljudskim pravima.\nZvanična novinska agencija Severne Koreje u sredu je prenela izjavu KIma da je "hitno" da i Severna Koreja i SAD "preduzmu smele odluke da prekinu sa iritantnim i neprijateljskim vojnim akcijama jedna protiv druge", pominjujući Trampovo obećanje da će stopirati vojne vežbe.\nKim je rekao da ukoliko SAD preduzmu "iskrene mere za izgradnju poverenja", da će on uzvartiti "dodatnim merama dobre volje u narednoj fazi srazmerno njima". KIm međutim, nije naveo detalje o tome šta bi bili ti naredni koraci.\nU izveštaju se takođe pominje da je KIm pozvao Trampa u Pjongjang, dok je Tramp Kima pozvao da poseti Belu kuću, i da su obojica prihvatila pozive kao "još jednu važnu prilku za poboljšanje odnosa".\nSporazuim takođe poziva da dve zemlje zajednički rade na naporima da se na Korejskom poluostrvu ostvari trajni mir, da se uspostave novi američko-severnokorejski odnosi i pronađu posmrtni ostaci zarobljenih u ratu i vojnika nestalih u akciji. Dve strane su obećale da će održati prateće pregovore.\n"Mi ćemo denuklearizovati Severnu Koreju", rekao je Tramp saradnici Glasa Amerike Greti van Sasteren, dodajući da će trupe SAD stacionirane u Južnoj Koreji ostati na svom mestu, ali naglašavajući da je jedan ustupak, koji Severna Koreja dugo traži, uključen u dokument koji je potpisan ranije tog dana.\n"Izaći ćemo iz ratnih igara koje koštaju tako mnogo para", rekao je Tramp, govoreći o učešću SAD u zajedničkim vojnim vežbama sa Južnom Korejom.\nNa svojoj konferenciji za novinare, Tramp je rekao da su ratne igre skupe, provokativne i neprikladne.\nVIDEO: Tramp o američkim trupama u Južnoj Koreji (na engleskom)\nKasnije, portparol Pentagona rekao je da sekretar za odbranu Džejms Matis "nije iznenađen" Trampovim ustupkom, kojim se suspenduju ratne igre i da je bio konsultovan, da je otome razgovarao i sa Trampom i sa državnim sekretarom Majkom Pompeom.\n"Pozdravljamo rezultate pregovora", rekao je portparol sekretarijata za odbranu. "Podržavamo ih".\nBil Galo je učestvovao u pravljenju ovog izveštaja.


Trenutno, istakao je, izvršavaju samo "operativne, redovne poslove", ali ona "najbitnija pitanja i funkcije", a koje su po Programu rada Gradske uprave i Gradskog vijeća Zenica su u nadležnosti gradonačelnika\nH. J. I. / Fena 06.12.2021\nPRES KONFERENCIJA Keleštura: Zbog odsustva Kasumovića, Grad Zenica nema izvršioca budžeta\nSa današnje pres konferencije\nGradska uprava Grada Zenica, zbog prošlosedmičnog hapšenja i određivanja jednomjesečnog pritvora za gradonačelnika tog grada Fuada Kasumovića, održala je pres-konferenciju na kojoj su saradnici i pomoćnici gradonačelnika govorili o stanju u tom gradu.\nOd 1. januara grad neće imati instrumente finansiranja\nSekretar Gradske uprave Selver Keleštura podsjetio je kako su i na prošloj pres-konferenciji, koja je održana u četvrtak, 2. decembra, istakli da "iznenandna spriječenost i odsutnost gradonačelnika proizvodi značajne posljedice po funkcioniranje Grada i Gradske uprave", kao i svih institucija koje su u funkciji izvršenja određenih obaveza prema građanima i pravnim subjektima.\n- Moramo znati da je gradonačelnik izvršni organ Grada, kao jedinice lokalne samouprave. Najbitnije funkcije, zapravo, koje su od interesa za ostavrivanje prava Grada kao lokalne jedinice samouprave, uključujući, dakle, prava građana i drugih subjekata koji žive na području Grada, vezane su za nesmetano obavljenje ove funkcije. Gradonačelnik je odgovoran za izvršavanje budžeta Grada. Posljedice nemogućnosti izvršenja budžeta proizvode ostale reperkusije, koje su vezane za ostvarivanje osnovnih funkcija Gradske uprave i gradskih institucija. Mi, faktički, nemamo izvršioca budžeta, koji može izvršavati finansijske transakcije i druge obaveze Grada, obzirom da je gradonačelnik odgovoran za izvršenje budžeta - istakao je Keleštura.\nTrenutno, istakao je, izvršavaju samo "operativne, redovne poslove", ali ona "najbitnija pitanja i funkcije", a koje su po Programu rada Gradske uprave i Gradskog vijeća Zenica su u nadležnosti gradonačelnika.\nGradonačelnik je, podsjetili su, jedini ovlašteni predlagač za pripremu i donošenje budžeta pa, najavio je, od 1. januara 2022. godine, "Grad neće imati instrumente finansiranja, a trenutno nema ni izvršioca budžeta za tekuću godinu".\nUpitna realizacija obaveza prema mnogim javnim preduzećima i ustanovama\nU pitanje dolazi i realizacija obaveza prema mnogim javnim preduzećima i ustanovama, nevladinim organizacijama, prema socijalnim kategorijama te, po Sporazumu Grada s Fudbalskim klubom Čelik, odnosno obaveze isplata od Grada njihovog zaostalog poreznog duga prema Poreznoj upravi Federacije BiH, podvukla je pomoćnica za društvene djelatnosti Sumea Mujaknović.\nKonaković o pritvaranju Kasumovića: Novalić, Mehmedagić, Solak brane se sa slobode, diploma direktorice KCUS-a se stidljivo analizira\n05.12.2021 u 15:12\nVijećnici "Zeničke inicijative - Fuad Kasumović": Vjerujemo da će žalba advokata biti uvažena\n04.12.2021 u 12:28\nZenica Fuad Kasumović Gradska uprava Grada Zenica Selver Keleštura\nStrava u Sarajevu: Pakistanci seksualno eksploatisali maloljetnike\nNačelnik Muzur potpisao 22 ugovora o sufinansiranju samozapošljavanja žena\nMemorijalni centar Srebrenica se na simboličan način sjetio žrtava holokausta\nVeznjak Reala priznao da je tugu pokušao utopiti u alkoholu\nOBJASNILI ŠTA SE DOGODILO\nRonaldo se naljutio na "Transfermarkt", ubrzo stigao njihov odgovor


Ministarka na Madagaskaru htela da kupi slatkiše za dva miliona dolara, pa ostala bez funkcije | Boom93\nSvaki đak na Madagaskaru bi dobio po tri slatkiša\nRihasoa Andrijamanana, ministarka obrazovanja Madagaskara, podnela je ostavku pošto je odbijen njen plan da kupi slatkiše vredne 2,2 miliona dolara.\nOna je taj potez pokušala da objasni željom da deci ublaži ukus tonika na organskoj bazi koji piju jer navodno pomaže u borbi protiv korona virusa, prenosi novinska agencija AFP.\nIpak, Svetska zdravstvena organizacija kaže da nema dokaza da ovaj tonik leči korona virus.\nPrema planu ministarke, svaki učenik ili učenica u zemlji trebalo je da dobiju po tri slatkiša, prenosi AFP.\nLokalni mediji navode da je ministarka otkazala porudžbinu pošto se predsednik Madagaskara Andru Radžolina usprotivio.\nVlada Madagaskara je promovisala pomenuti tonik kao lek protiv Kovida- 19.\nU saopštenju je ministarka najavila odlazak sa funkcije, a trebalo bi da je zameni Eli Beatris Asumaku.\nPrema podacima američkog Džons Hopkins univerziteta, na Madagaskaru ima ukupno 975 ljudi zaraženih korona virusom, a do sada je preminulo sedam osoba.


Bebe možete da prevarite samo jednom - Roditelj Portal\nHome Beba Bebe možete da prevarite samo jednom\nBebe možete da prevarite samo jednom\nPosted By: Jovana Stojanovićon: decembar 08, 2011 In: BebaNo Comments\nDeca već u najmlađem uzrastu uče na osnovu iskustva kome da veruju, a kome ne, pa će mnoga od njih jednom nasesti na neki trik odraslih, ali im se to neće ponoviti, utvrdili su kanadski stručnjaci sa Univerziteta Konkordia u Montrealu.\nIako inače oponašaju glasove, izraz lica ili postupke odraslih, deca starosti od trinaest do šesnaest meseci često neće to činiti ukoliko je u pitanju osoba koja ih je prethodno prevarila, utvrdio je kanadski tim, kojim je rukovodila psiholog dr Dijan Pulen – Dibua.\nDemonstratori su pred decom navedenog uzrasta zavirivali u kutije s izrazom uzbuđenja na licu, a potom su i deci pozvana da pogledaju unutra. U nekim kutijama je zaista bilo igračaka, ali su neke druge bile prazne.\nPotom su isti demonstratori palili osvetljenje pritiskujući prekidač čelom, a ne rukom. Kada su i deca pozvana da to ponove, samo je 34 odsto imitiralo čoveka koje ih je prethodno „prevario“, dok je to učinio 61 odsto mališana čiji se demonstrator u prethodnom zadatku pokazao pouzdanim.


Siriji poklonjen S-300 - Sputnjik Srbija\n18:24 08.10.2018 (osveženo 21:14 08.10.2018) Preuzmite kraći link\nRusija je bespovratno isporučila Siriji protivvazdušni raketni sistem S-300PM, saopštio je za Tas neimenovani vojnodiplomatski izvor.\n„Prvog oktobra je završena isporuka tri diviziona S-300SM Siriji. Tehnika se ranije nalazila u jednom od protivvazdušnih raketnih pukova Vazdušno-kosmičkih snaga Rusije, koji je sada dobio sistem S-400 ’Trijumf‘. Ona je prošla kapitalni remont na ruskim vojnim fabrikama, u dobrom je stanju i može da rešava borbene zadatke“, rekao je sagovornik agencije.\nRanije je ruski ministar odbrane Sergej Šojgu na sastanku predsednika Rusije Vladimira Putina sa članovima Saveta bezbednosti Rusije saopštio da je Siriji predato 49 jedinica tehnike u okviru isporuke sistema S-300 radi povećanja bezbednosti ruskih vojnika u Siriji. Šojgu je dodao da će rad na uspostavljanju jedinstvenog sistema kontrole protivvazdušne odbrane u Siriji biti završen do 20. oktobra. Za tri meseca sirijski stručnjaci će biti obučeni da koriste ruske sisteme S-300.


VUČIĆ: Indijskoj firmi Mahindra nudimo najbolje uslove u Srbiji - Srbija Vesti - Aktuelno|net\nVUČIĆ: Indijskoj firmi Mahindra nudimo najbolje uslove u Srbiji\nBEOGRAD - Premijer Srbije Aleksandar Vučić izjavio je večeras da će Srbija omogućiti najbolje uslove za poslovanje indijske kompanije Mahindra koja proizvodi traktore i druga vozila.\nVUČIĆ U INDIJI: Glava me boli, mogli smo da im damo bolje uslove za ulaganje (FOTO)\n- Ali mislim da smo širom otvorili vrata jednoj od tri najveće indijske multinacionalne kompanije. Mislim i da imamo dobru mogućnost za zapošljavanje velikog broja ljudi - ocenio je premijer. Vučić na Samitu u Indiji: Srbija najbolja za investiranje (FOTO)\nSrbija je širom otvorila vrata za investicije iz Indije i time stvorila mogućnost za\nPremijer Srbije Aleksandar Vučić otvorio je danas poslovni dan na Mumbajskoj berzi u Indiji.Kako je prenela Radio-televizija Srbije, poslednjeg dana posete Indiji, Vučić će razgovarati sa predstavnicima najvećeg proizvodjača traktora Mahindre i održati predavanje pred najvažnijim privrednicima te zemlje.Vučić je ocenio da će Srbija i Indija zahvaljujuć tradicionalnim vezama iz prošlosti moći da imaju bolju saradnju u budućnosti."Biti ovde i otvoriti Berzu Bi-Es-I je velika čast, ne samo za mene, već za Srbiju jer proširujemo bliske veze izmedju dve zemllje Indije i Srbije", rekao je on i dodao da misli i na jače ekonomske veze dve zemlje.Premijer Srbije kazao je ...\nPremijer Srbije Aleksandar Vučić otvorio je Mumbajsku berzu sa direktorom jedne od najuticajnih berzi na svetu. Poslednjeg dana posete Indiji, Vučić će razgovarati sa predstavnicima najvećeg proizvođača traktora Mahindre i održati predavanje pred najvažnijim privrednicima te zemlje.\nPremijer Srbije, Aleksandar Vučić, imao je tu čast da prilikom posete Indiji otvori i Mumbajsku berzu.\nPremijer Srbije Aleksandar Vučić je danas, u nastavku posete Indiji, otvorio Mumbajsku berzu što je, kako je naglasio, velika čast za Srbiju.\nPremijer Srbije Aleksandar Vučić otvorio je danas Mumbajsku berzu ističući da je to velika čast\nPremijer Srbije Aleksandar Vučić najavio je da će iduće nedelje, na Svetskom ekonomskom forumu u Davosu, od kineskog predsednika Si Đinpinga zatražiti pomoć i za rešavanje problema Rudarsko-topioni\nPremijer Aleksandar Vučić poručio je da mu ne pada na pamet da štiti bilo kog zločinca bez obzira na njegovo ime i prezime i ni u kom slučaju.\nPremijer Aleksandar Vučić izjavio je i da se po odnosu indijskih domaćina vidi da Srbija vraća svoj ugled u svetu. Prema njegopvim rečima, nastup na samitu u Gudžaratu i u razgovorima sa privrednicima u Mumbaju izuzetno je primećen otvaraju se nove mogućnosti za saradnju na svim poljima.\nkao i da veze između Srbije i Indije, iako dobre, mogu biti dalje unapređene. On je, nakon obilaska Berze, istakao da je veoma počastvovan i zahvalan, posebno dodajući da, pored lične časti, smatra da je čast za Srbiju što može da otvori rad ove institucije. To, kako je naglasio, pokazuje bliskost dve zemlje. Prema njegovim rečima, korišćenjem tradicionalnih veza prošlosti moćićemo da stvorimo bolju budućnost i saradnju između Indije i Srbije. read more\nVučić otvorio Mumbajsku berzu (FOTO)\nPremijer Srbije Aleksandar Vučić je danas, u nastavku posete Indiji, otvorio Mumbajsku berzu sto je velika čast za Srbiju.\nPremijer Srbije danas otvara Mumbajsku berzu\nVučić je ocenio da će otvorarnje Mumbajske berze ostati upisano zlatnim slovima u istoriji jednog brojčano malog, ali ne u duhovnom smislu malog naroda. Vučić o protestima Albanaca u Njujorku: Da li su se zapitali – štite li ratnog zločinca?\nPremijer Srbije Aleksandar Vučić će danas, u nastavku posete Indiji, otvoriti Mumbajsku berzu sto


Osnovni Pravci Razvoja NIS-a U 2021. Godini - NIS\nOsnovni pravci razvoja NIS-a u 2021. godini\nNaša kompanija nastaviće sa daljim razvojem i ulaganjima u ključne projekte i u 2021. godini.\nIako su nepovoljni tržišni trendovi i dalje prisutni, NIS planira ulaganja u visini od 20,8 milijardi dinara u tekućoj godini\nOsnovni ciljevi su obezbeđivanje stabilnog poslovanja kompanije i realizacija ključnih projekata u izazovnim makroenomskim uslovima, izazvanim pandemijom COVID-19.\nTako će, uprkos izazovima, biti nastavljena ulaganja u najvažnije razvojne projekte u svim segmentima poslovanja.\nNajviše investicija u godini pred nama planirano je u oblast istraživanja i proizvodnje nafte i gasa, kao i dalju modernizaciju Rafinerije nafte u Pančevu, te razvoj maloprodajne mreže u Srbiji i regionu.\nTakođe, naša kompanija nastaviće sa procesom digitalne transformacije i realizacijom portfolija digitalnih projekata koji će doprineti ostvarivanju naših strateških planova.\nPrioritet su i ulaganja u zaštitu životne sredine, kao i u unapređenje bezbednosti na radu.\nOd konkretnih projekata, u prvoj polovini 2021. godine planirano je puštanje u rad Termoelektrane-toplane Pančevo, koje naša kompanija realizuje u partnerstvu sa kompanijom „Gasprom energoholding“.\nProjekat izgradnje elektrostanice za kogeneraciju na bazi tehnologije parno-gasnog ciklusa sa istovremenom proizvodnjom električne i toplotne energije\nU novoj elektrani će se, po modernoj i ekološkoj tehnologiji, iz gasa proizvoditi toplotna i električna energija čime će biti zadovoljene potrebe Rafinerije, dok će električna energija biti prosleđivana u energetski sistem naše zemlje.\nKada je reč o istraživanju i proizvodnji, fokus će biti na najisplativijim projektima u Srbiji, ali i daljem razvoju koncesija naše kompanije u Rumuniji i Bosni i Hercegovini, gde su i tokom 2020. godini ostvareni dobri rezultati uprkos brojnim ograničenjima koja su nametnuta zbog epidemije korona virusa.\nU Rafineriji nafte Pančevo prioritet će biti aktivnosti koje će omogućiti projekat rekonstrukcije FCC (postrojenja katalitičkog krekinga) i izgradnju novog postrojenja ETBE (visokooktanske komponente benzina), koji će biti realizovani u narednim godinama.\nU oblasti prometa, biće nastavljena ulaganja u razvoj mreže benzinskih stanica nakon što je u 2020. godini otvoreno 14 novih i rekonstruisanih objekata u našoj zemlji i regionu. Takođe, u 2021. godini biće započeta rekonstrukcija skladišta NIS-a.\nIako je pandemija COVID-19 nametnula potrebu za određenim uštedama, stav NIS-a je jasan – štednje neće biti na račun kapitalnih projekata i modernizacija kompanije biće nastavljena uprkos negativnim trendovima.


Otvaranje najmodernijeg bioskopa u Beogradu – Studio B\nOtvaranje najmodernijeg bioskopa u Beogradu Tanjug\nObjavljeno: 18.04.2017. 13:37 Izmenjeno: 18.04.2017. 13:37\nBioskop „Cineplexx Big Beograd“ biće svečano otvoren 20. aprila u okviru „Big Fashion šoping centra“ na Karaburmi.\nLjubitelji filmova će nakon višemesečnih radova i investicije od preko četiri miliona evra, uživati u elegantnom spoju tradicionalnog i modernog bioskopa urađenog prema visokim standardima kompanije „Cineplexx“.\nNovi „Cineplexx“ će biti prvi bioskop u Beogradu sa mogućnošću prikazivanja filmova uz pomoć najnovije serije „Barco“ laserskih projektora, zasnovanim na tehnologiji plavog lasera, koji će maksimalno upotpuniti doživljaj svim ljubiteljima sedme umetnosti.\n„Cineplexx Big Beograd“ imaće osam sala, ukupni kapacitet od 1.300 mesta i prostiraće se na površini od 3.000 kvadratnih metara.\nPored 4K projektora, sve sale će biti u potpunosti digitalizovane i opremljene vrhunskom Real D 3D tehnologijom, udobnim, posebno dizajniranim VIP sedištima, kao i mestima za zaljubljene.\nSezonu u novom bioskopu „Cineplexx“ otvoriće film „Paklene ulice 8“, nastavak popularnog filmskog serijala sa Vin Dizelom u glavnoj ulozi.\nTaj film, u režiji Gerija Greja, samo je u prvom vikendu prikazivanja zaradio 532 miliona dolara, čime je oborio rekord koji je do tada nosio film „Star Wars – Buđenje sile“, sa zaradom od 529 miliona dolara.\nZa sve ljubitelje te franšize biće organizovan specijalni program na dan otvaranja novog bioskopa na Karaburmi.


Beograđani i dalje u strahu zbog misterioznih oznaka - Svetionik.com\nDirektno :: Beograd #1374\n785 mesto 5\n1374 Beograđani i dalje u strahu zbog misterioznih oznaka\nDirektno :: Beograd 2 mesto · 31.03.2021 00:00\nMisterija oko sitnih oznaka pored zvona kod ulaznih vrata u pojedine stanove u Bloku 45 na Novom Beogradu još nije rasvetljena, a Novobeograđani i dalje strahuju da su njihove stanove "tipovali" provalnici.\nDirektno :: Beograd\nDodaj u bookmarks Ne prikazuj Direktno :: Beograd\nStefanovića proglasili počasnim građaninom, sada ga se odriču i smenjuju!\nDirektno :: Beograd 1 mesto · 15.05.2021 00:00\nNa predlog tadašnjeg predsednika opštine Grocka Dragoljuba Simonovića 2018. godine, skupština opštine Grocka jednoglasno je usvojila predlog da dr Nebojša Stefanović postane počasni građanin Opštine zbog svojih "zasluga" za razvoj Grocke. Na jučerašnjoj sednici isti ljudi koji su ga proglasili za počasnog građanina sada ga se javno odriču i zaboravljaju njegove "zasluge", ističe Željko Vagić predsednik SSP Grocka za Direktno.rs. Pročitaj više\nVesić se opet ruga Beograđanima i vređa im inteligenciju\nDirektno :: Beograd 1 mesto · 14.05.2021 00:00\nGoran Vesić izgleda uživa u potcenjivanju inteligencije Beograđana i misli da sve može da mu prođe. Sada je slavodobitno objavio da će Beograđani u junu moći da biraju boju vagona i izgled šoferšajbne metroa. Pročitaj više\n"Beton može da procveta": Novi izgled Cvetnog trga\nDirektno :: Beograd 1 mesto · 11.05.2021 00:00\nStranka slobode i pravde danas je na Cvetnom trgu u Beogradu organizovala performans "Beton može da procveta", ukazujući na trend betoniranja i seče zelenila u gradu koju sprovodi gradska vlast, prema oceni SSP, oličena u zameniku gradonačelnika Goranu Vesiću. Pročitaj više\nDirektno :: Beograd 2 mesto · 14.05.2021 00:00\nOpštinski odbor Srpske napredne stranke Rakovica jednoglasno je izglasao predlog za smenu predsednika beogradskog odbora SNS Nebojše Stefanovića i kompletnog rukovodstva Gradskog odbora SNS Beograd. Pročitaj više\n"Sećanje na tiranina": Dani tate Milička iz Rakovice\nDirektno :: Beograd 2 mesto · 15.05.2021 00:00\nNakon jučerašnje smene, kako je Direktno.rs prvi objavio, prvog čoveka naprednjaka u Rakovici i nekadašnjeg državnog sekretara u vreme mandata Nebojše Stefanovića u MUP-u Milosava Miličkovića, na Fejsbuk grupi Mladenovac danas osvanula je zanimljiva inicijativa. Naime, jedan od građana je predložio da se uspostavi praznik Dani tate iz Rakovice, kao sećanje na Miličkovićevu tiraniju. Pročitaj više\nSmenjen i Miičković, potpredsednik beogradskog odbora SNS\nDirektno :: Beograd 3 mesto · 14.05.2021 00:00\nPrvi čovek rakovičkih naprednjaka i državni sekretar koji je na poziciji bio i u vreme mandata Nebojše Stefanovića u MUP-u Milosav Miličković smenjen je danas u odborima SNS-a u Rakovici i Mladenovcu, saznaje Direktno.rs. Pročitaj više\nDirektno :: Beograd 1 mesto · 12.05.2021 00:00\nNa Trgu Republike u Beogradu organizovan je protest Palestinaca koji žive u Srbiji, a povodom eskalacije sukoba između Izraela i Hamasa. Poruke koje upućuju demonstranti jesu - "Oslobodite Palestinu". Pročitaj više\n"Čekali kanalizaciju, dobili deponiju" (VIDEO)\nDirektno :: Beograd 3 mesto · 15.05.2021 00:00\nCentar za lokalnu samoupravu zahteva od gradskih vlasti da odustanu od izgradnje deponije za građevinski otpad u Krnjači u neposrednoj blizini bare „Reva“, već da se tretiranje tog otpada vrši u gradskoj deponiji „Vinča“, gde je to bilo oduvek predviđeno, navodi se u saopštenju CLS. Pročitaj više\n"Sačuvajmo baru Reva, ugrožava je izgradnja deponije" (VIDEO)\nDirektno :: Beograd 1 mesto · 16.05.2021 00:00\nPredsednica Resornog odbora za ekologiju Stranke slobode i pravde, Dubravka Galić, pozvala je na odbranu bare Reva u Krnjači, koja je ugrožena izgradnjom deponije. Pročitaj više\nRadojičić nije posvećen rešenjima problema Roma\nDirektno :: Beograd 2 mesto · 11.05.2021 00:00\nPokret „Opre Roma“ saopštio je da je održana druga runda razgovora sa gradonačelnikom Beograda Zoranom Radojičićem o unapređenju životnih uslova u beogradskim romskim naseljima, ali da je gradonačelnik pokazao da nema volje da se tim pitanjem ozbiljno bavi. Pročitaj više\nVidiš 3,479 vesti od ukupno 3,498.


Policija je blokirala područje Londonskog mosta nakon sinoćnjeg napada\nŠest osoba je ubijeno u terorističkom napadu na London u subotu veče na dvije lokacije, Borou marketu i Londonskom mostu.\nPolicija je ubila i troje osumnjičenih za napad, trojicu muškaraca, saopšteno je na kratkom press brifingu u nedjelju rano izjutra. Metropoliten policija je saopštila i da vjeruju da su svi direktno odgovorni za napad ubijeni.\nPolicija je takođe saopštila da su osumnjičeni došli u sukob sa policijom i ubijeni osam minuta nakon primljenog prvog poziva koji je bio u 22 sata i osam minuta.\nLjudi napuštaju policijski kordon nakon napada\nMark Rowley, pomoćnik komesara Metropliten policije, je saopštio i da su "osumnjičeni nosili nešto što je ličilo na pojaseve sa eksplozivom ali da je naknadno utvrđeno da su bili lažni".\nViše od 30 ljudi je nakon napada na Londonskom mostu i Borou marketu odvedeno u šest bolnica širom grada, saopštio je Peter Rhode, pomoćnik direktora londonske Hitne ambulantne službe.\nKako je rekao, među teško povrijeđenima je i jedan policajac saobraćajne policije Londona, ali nije životno ugrožen. Određeni broj ljudi, sa lakšim povredama, zbrinut je na mjestu napada.\nBritanska premijerka Theresa May prethodno je saopštila da se incidenti tretiraju kao "potencijalni akt terorizma".\n"Nakon dobijenih informacija od policije i službi sigurnosti, mogu da potvrdim da se užasni incident u Londonu tretira kao potencijalni akt terorizma", rekla je May koja je prekinula predizbornu kampanju i vratila se u London na sastanak sa službama bezbjednosti.\nPrisustvo policije na području Londonskog mosta\n"Sjedinjene države osuđuju kukavičke napade čija su meta nevini civili u Londonu ove večeri. Znamo da policija UK trenutno radi na ovim terorističkim incidentima. SAD su spremne da obezbijede bilo koju vrstu pomoći vlastima Ujedinjenog Kraljevstva. Naša srca su sa porodicama žrtva. Želimo brzi oporavak svim povrijeđenima u napadu. Cijela Amerika se solidariše sa narodom Velike Britanije."


Ali, sudeći prema italijanskim medijima, a svi donose vest i komentare, efekat je suprotan od namere.\nGrilo tvrdi da je njegov sin nevin, optužuje devojku koja je silovana, zamera sudijama, optužuje ceo sistem, i upravo je to povod za oštre osude javnosti putem medija, ali i društvenih mreža.\nGrlu se zamera da umanjuje događaj, optužuje devojku/žrtvu da laže, a događaj minimizira na "zabavu mladih", optužuje javnost da pre nego sud donosi presude, a pre svega da je nedosledan jer je u slučajevima kada su bili u pitanju drugi, govorio sasvim drugačije.\n"Stampa" u oštrom komentaru piše kako u ovom slučaju žene, članice Pokreta pet zvezdica se ne izjašnavaju o istupu osnivača Pokreta i osuđuje takav stav.\nU međuvremenu, u postupku protiv trojice učesnika silovanja, optužba je predstavila i video snimak koji potvrđuje da je u svemu učestvovala i druga devojka i da su obe devojke/žrtve bile nesvesne, pijane, u momentu nasilja.


U organizaciji Evropske asocijacije sportskih poslodavaca iz Francuske, a u sklopu projekta “Podrška socijalnog dijaloga u sektoru sporta”, održan je finalni događaj kojem su kao partneri na projektu prisustvovali predstavnici Unije poslodavaca Crne Gore (UPCG) i Škole sportskih nauka iz Portugala.\nIspred UPCG, učesnici događaja bili su šefica pravnog sektora Rumica Kostić, savjetnik za administraciju i finansije Slobodan Milatović i savjetnica za odnose sa javnošću i marketing Marina Jovanović.\nDogađaj je bio posvećen diseminaciji postignutih rezultata, te razmjeni stavova učesnika vezano za mogućnost uspostavljavanja nacionalnog udruženja poslodavaca u sektoru sporta, kao krajnjeg rezultata ovog projekta.\nNa skupu u Parizu predstavljena je i publikacija UPCG, pod nazivom “Stanje socijalnog dijaloga u sektoru sporta u Crnoj Gori”, kojom je sublimirano stanje socijalnog dijaloga u sportu u našoj zemlji, sa analizom trenutnih zakonskih rješenja, kao i prikazom rezultata ankete sprovedene među 106 sportskih subjekata.\n“Podrška socijalnog dijaloga u sportskom sektoru” je projekat realizovan u periodu februar 2021 - februar 2022. godine. Implementatori projekta su EASE - Evropsko udruženje nacionalnih organizacija poslodavaca u sportu (nosilac projekta), Unija poslodavaca Crne Gore i Škola sportskih nauka iz Portugala.\nProjekat “Podrška socijalnom dijalogu u sportskom sektoru” podržan je od strane Evropske unije.


4. srpnja 2020. ..:: O projektu » Prezentacije "E-medica" » Poticaj projekta E-medica u Srbiji ::.. Prijava\nPoticaj projekta „E- medica” Farmaceutsko-fizioterapeutskoj školi Beograd\nNa natječaju Zavoda za unapređenje obrazovanja i vaspitanja Republike Srbije Farmaceutsko-fizioterapeutska škola Beograd prijavila se za " Uspešne vannastavne aktivnosti" sa radom suradnje na „E- medica”.\nVrijednost ovog projekta prepoznat je od strane ZUOV-a i rad je uvršten među 30 najboljih radova u 2018. godini.\nKonkurs „Primeri uspešnih vannastavnih aktivnosti u osnovnim i srednjim školama\ni vaspitnih aktivnosti u domovima učenika u Srbiji“\nZavod za unapređivanje obrazovanja i vaspitanja, u okviru projekta „Jačanje vaspitne uloge škole“, raspisao je Konkurs za izbor primera uspešnih vannastavnih aktivnosti u osnovnim i srednjim školama i vaspitnih aktivnosti u domovima učenika u Srbiji.\nPod primerima se podrazumevaju različite aktivnosti, programi, akcije, projekti i inicijative koje se neguju u školi/domu učenika radi ostvarivanja vaspitne uloge.\nFarmaceutsko- fizioterapeutska škola je kao aktivnost predstavila projekat E- medika u koji je uključena od školske 2014/2015 godine. U radu su navedeni projekti-teme i škole sa kojima smo sarađivali. Članovi komisije prepoznali su značaj ovog međunarodnog projekta i uvrstili rad E- medika u Bazu uspešnih vannastavnih aktivnosti koja se nalazi na sajtu Zavoda za unapredjenje obrazovanja i vaspitanja Republike Srbije.\nZahvaljujući ovoj aktivnosti Farmaceutsko-fizioterapeutska škola našla se među 30 škola koje su svoje radove javno predstavili 25.10.2018 godine u O.Š Vuk Kardžić u Beogradu. Učenici škole uz pomoć nastavnika mentora i koordinatora E – medike predstavili su svoje projekte na kojima su učestvovali u okviru E-medike. Posetioci su imali priliku da pogledaju prezentacije koje su zajedno radili učenici iz Hrvatske, Slovenije, Makedonije, Bosne i Hercegovine.\nNa Konkurs su stigla 364 rada iz 179 ustanova Republike Srbije.


Zajde Bašće - Ksenija Trofimova: knjiga | KorisnaKnjiga.com\nReligioznu kulturu na Balkanu karakteriše pluralizam, kako na institucionalizovanom (konfesionalnom), tako i na vanistitucionalizovanom („narodnom“) nivou. Religiozna situacija na Balkanu može se uporediti sa šarenim mozaikom, sastavljenim od elemenata različitih razmera i formi. Takva slika religiozne svakodnevnosti proističe iz istorijski stvorene etno-konfesionalne raznolikosti ovog regiona, koja zakonomerno rezultira u razvijenoj kulturi susedstva.\nKultura Roma muslimana formira se pod uticajem „vernakularnih“, folklornih verovanja i obreda, koji su harmonično preplitani sa lokalnim muslimanskim tradicijama.\nSvetilište Zajde Bašće se nalazi u Nišu, u južnom delu Srbije, i jeste jedan od brojnih lokusa sakralne geografije, gde se nastavlja obred poštovanja grobnice (turbe) i sveca. Ova tekija se pojavila u gradu, koji je u osmanskom dobu bio poznat kao vojni i administrativni centar sa razvijenim verskim institucijama. Sada tekija živi u većinski pravoslavnoj sredini i posećuju je sledbenici i hrišćanstva i islama. Osnovna uloga u očuvanju tradicije pripada lokalnim romskim zajednicama.\nSvetilište je zanimljivo, jer služi kao primer više „narodnog“ nego formalnog kultnog mesta. Proučavanje poštovanja „Zajde Bašće“ u širem kontekstu bitno je za ilustraciju mozaičnosti verske kulture na Balkanu. Otkrivanje opštih i posebnih crta pojedinačnih elemenata kulturne mozaičnosti omogućava da se razjasne specifičnosti njihovog uzajamnog pozicioniranja i susedstva.\nVera i sloboda\nBiblijski i apokrifni tekstovi u Kuranu


Radnici Šarićeve agencije naoružani – Centar za istraživačko novinarstvo Srbije\nAktuelnoLicnostProjektiŠarićPrekogranični organizovani kriminalPrivatno obezbeđenje\nRadnici Šarićeve agencije naoružani\n17. mar 2010.\nEkskluzivno objavljujemo informacije o nabavci oružja Šarićeve agencije za obezbeđenje Total Security System\nMUP Srbije je tokom 2006. i 2007.godine izdao dozvole za nabavku i nošenje 8 pištolja agenciji za fizičko-tehničko obezbedjenje „Total Security System”, kojom upravlja Marko Šarić, kaže se u odgovoru MUP-a na zahtev Centra za istraživačko novinarstvo NUNS-a. Ta agencija je osnovana u stanu odbeglog Darka Šarića, osumnjičenog za šverc 2,7 tone kokaina iz Južne Amerike, i dalje je aktivna u poslovima obezbeđenja. U odgovoru MUP-a nije rečeno da li su dozvole za oružje povučene, što znači da postoji šansa da radnici Šarićeve agencije još uvek šetati naoružani!\nCentar za istraživačko novinarstvo NUNS-a je još u početkom februara prvi objavio informaciju da se u poslovnoj imperiji Šarića, pored ostalih firmi, nalazi i agencija za obezbeđenje, kao i da je ova agencija registrovana na Novom Beogradu, na adresi Bulevara Arsenija Čarnojevića broj 80/14. Taj stan je policija pretresla u februaru ove godine, nakon što je raspisana poternica za Darkom Šarićem.\nDozvole za osam pištolja\nPrema informacijama koje smo dobili od MUP-a, na osnovu Zakona o pristupu informacijama od javnog značaja, agenciji „Total Security System” su izdate dozvole za nabavku i nošenje oružja u dva navrata, 27. marta 2006. godine i 19. septembra 2007. godine, a oba puta je agenciji dozvoljeno da se naoruža sa po četiri pištolja . Međutim, MUP je odbio da nam dostavi dokumentaciju koja svedoči o odobravanju nabavke oružja, iako tvrde da poseduju sva tražena dokumenta i da se ona nalaze u policijskoj stanici na Novom Beogradu.\nPrema podacima Agencije za privredne registre, firmu „Total Security System” je 2. juna 2005. godine osnovao Marko Šarić, rođen 1955. godine u Pljevljima, a sedište firme je premešteno u pomenuti stan u Bulevaru Arsenija Čarnojevića u junu 2007. godine . Prema istraživanju Centra za istraživačko novinarstvo NUNS-a, ovaj stan je registrovan na Duška Šarića, Darkovog rodjenog brata. Radnici te agencije su bili uglavnom angažovani za obezbeđivanje lokacija koje se nalaze u nekoj vezi sa porodicom Šarić.\nNa primer, Marko Krečković, koji tvrdi da je većinski vlasnik kompanije „LLP Intermark Entertainment Group”, a u kojoj udeo od 10 odsto ima Danijela Šarić, rođena sestra Darka Šarića, potvrdio medijima da je angažovao Šarićevu firmu za obezbeđivanje kafića i klubova: „Pascucci”, restoran „Code” i splav „H2O” na Zemunskom keju. Finansijski izveštaji pokazuju da je agencija „Total Security System”, sa svega 9 prijavljenih radnika, ostvarila prihode od blizu 6 miliona dinara u 2008.godini i 4 miliona u 2007. godini.\nDirektor agencije je Danilo Odović, rođen 1976. godine, takođe u Pljevljima, bivši policajac. Međutim, niko iz ove agencije nije odgovarao na naše telefonske pozive.\nSektor pun problema\nŠarićeva agencija nije izuzetak. Višemesečno istraživanje CINS-a o stanju privatnog sektora bezbednosti u Srbiji pokazuje da usled nedostatka zakona koji bi regulisao ovu oblast, sfera privatne bezbednosti je puna različitih problema, a na listi vlasnika firmi za fizičko-tehničko obezbeđenje se nalaze imena pojedinaca koji su bliski kriminalnom miljeu. Tekstovi ovog istraživanja će biti objavljeni na sajtu CINS-a tokom sledećeg meseca.\nNa istoj adresi „Municipium S”\nNa adresi na kojoj je registrovan „Total Security System” nalazi se i konsultantska kompanija „Municipium S”, kroz koju je, prema informacijama policije i tužilaštva, Darko Šarić učestvovao u privatizacijama u Srbiji, to jest u kupovini hotela na akcijama. Većinsko vlasništvo „Municipium S” vodi u of-šor zonu, američku državu Delawer, do kompanije „Mateniko LLC” (ista ova firma upravlja i najkrupnijim Šarićevim poslovima u Crnoj Gori, kroz kompaniju „Mat Company” iz Pljevalja), dok je manjinski vlasnik kompanije „Municipium S”, Nebojša Jestrović, nekadašnji direktor firme Stanka Subotića „Futura Plus”. Jestrović je predvodio „Municipium S” u kupovinama hotela: „Prezident” na Paliću, „Patrija” u Subotici, „Vojvodina” i „Putnik” u Novom Sadu, a nalazi se i u odboru privatizovanog građevinarskog preduzeća „Adriacoop” iz Beograda. Prema podacima srpskog Centralnog registra za hartije od vrednosti, „Municipium S” poseduje većinski paket akcija trgovačke firme „Forum-Plasman A.D.”, i mali je akcionar „Maestral banke” Novi Sad. Hoteli „Vojvodina” i „Putnik” se više ne nalaze u vlasništvu „Municipium S”, ali se na mestu predsednika upravnih odbora u oba hotela nalazi Radovan Štrbac, koji je uhapšen 08.februara i osumnjičen da je ’’prao’’ Šarićev kokainski novac.\nAdriacoopagencija za obezbeđenjeAgencija za Privredne RegsitreoznakubezbednostDanilo OdovićDarko Šarićdozvole za oružjeDuško Šarićfizičko tehničko obezbeđenjeForum-PlasmanFTOhotel Patrijahotel Prezidenthotel Putnikhotel Vojvodinakafe CodekokainLLP Intermark Entertainment GroupMaestral bankaMarko KrečkovićMarko ŠarićMateniko LLCMunicipium SNebojša Jestrovićorganizovani kriminalPascucciPljevljeRadovan Štrbacsplav H2OTotal Security systemTotal Sekjuriti\nNovinarska udruženja: uvredama i pretnjama se ugrožava bezbednost novinara


Broj: SU- 170/22\nNa osnovu člana 70. st.1, 3. i 6. Zakona o javnim nabavkama („Službeni glasnik Bosne i Hercegovine“, broj 39/14), člana 37. stav 1. alineja 6. Poslovnika o radu Ustavnog suda Republike Srpske („Službeni glasnik Republike Srpske“, br. 114/12, 29/13 i 90/14), člana 19. i 32. stav 2. Pravilnika o nabavci robe, vršenju usluga i ustupanju radova u Ustavnom sudu Republike Srpske, Ustavni sud Republike Srpske, na sjednici održanoj 5. maja 2022. godine, d o n i o je\nO PRIHVATANjU PONUDE ZA JAVNU NABAVKU RAČUNARSKE OPREME\nPrihvata se ponuda ponuđača „SIRIUS 2010“ DOO BANjA LUKA, broj: PO-053/2022 od 18. aprila 2022. godine za nabavku računarske opreme za potrebe Ustavnog suda Republike Srspke.\nSa ponuđačem „SIRIUS 2010“ DOO BANjA LUKA Ustavni sud Republike Srpske će zaključiti ugovor o nabavci računarske opreme u iznosu od 80.976,16 KM bez PDV-a, odnosno 94.742,11 KM sa PDV-om.\nNabavka i plaćanje navedene robe od odabranog ponuđača vršiće se sa pozicije grupe konta 511300 - Izdaci za nabavku postrojenja i opreme (iz projekta treća faza izgradnje zgrade Ustavnog suda Republike Srpske - opremanje).\nUstavni sud Republike Srpske donio je Odluku o pokretanju postupka javne nabavke računarske opreme, broj SU-121/22 od 30. marta 2022. godine, u cilju opremanja nove zgrade. Nakon isticanja Obavještenja o nabavci, broj 895-1-1-6-3-3/22, objavljenom na Portalu javnih nabavki i u „Službenom glasniku BiH“, broj 20/22 od 08. aprila 2022. godine, proveden je otvoreni postupak za dostavljanje ponuda za nabavku tražene računarske opreme. Javno dostupnu tendersku dokumentaciju sa portala javnih nabavki preuzelo je 25 (dvadeset i pet) potencijalnih ponuđača.\nKomisija za javne nabavke Ustavnog suda Republike Srpske, imenovana Odlukom Ustavnog suda Republike Srpske, broj SU-65/22 od 23. februara 2022.godine, provela je javno otvaranje prispjele ponude 21. aprila 2022. godine u 10:30 časova, što je zapisnički konstatovano. Tom prilikom Komisija za javne nabavke utvrdila je da su od navedenih ponuđača koji su preuzeli tendersku dokumentaciju, ponudu po kriterijumu „ekonomski najpovoljnija ponuda“ dostavio samo jedan ponuđač i to „SIRIUS 2010“ DOO BANjA LUKA, sa ponudom u iznosu od 80.976,16 KM bez PDV-a, odnosno 94.742,11 KM sa PDV-om.\nProtiv ove odluke može se uložiti žalba Ustavnom sudu Republike Srpske u roku od deset dana od dana prijema odluke.


Do više parkinga za bicikle kroz Bajk frendli program | Novosadska biciklistička inicijativa\nDo više parkinga za bicikle kroz Bajk frendli program\nU 2013. godini NSBI je učestvovala na konkursu "Akademija održivosti" Trag fondacije i sa idejom Bajk frendli projekta stekla pravo na realizaciju sufinansirajućeg projekta u okviru ovog programa. Edukacijama i radionicama koje su deo programa su prisustvovale članice tima za finansijsku održivost – Agneš Ć. Asodi i Judit Bednarik, koje su i osmislile koncept Bike Friendly. Osnovni cilj projekta je uticaj na rešavanje problema nedostatka parkinga za bicikle u Novom Sadu, ali i predstavljanje biciklistima i biciklistkinjama lokacija koje imaju parkinge za bicikle.\nNačin izvođenja ovog projekta se sastoji iz dve faze i oni su sledeći: u prvoj fazi se vrši prikupljanje sredstava putem dobrovoljnih donacija koje će Trag fondacija duplirati. Kada se ova faza završi, prelazi se na drugi deo koji se bavi implementiranjem Bajk frendli programa.\nO Bajk frendli programu\nPlanirano je da se uspostavi mreža lokala, ugostiteljskih objekata, institucija i drugih sa ciljem da se obezbede bezbedni parkinzi za bicikle. Sve lokacije koje već imaju bezbedan parking ili nameravaju da naprave, biće vidno obeleženi nalepnicama i biće prikazani na mapi u aplikaciji za pametne telefone.\nOva inicijativa je potekla od samih biciklista, koji su od našeg udruženja tražili da obezbedimo više bezbednih parkinga po gradu, kako bi mogli da koriste svoje dvotočkaše za obavljanje svojih svakodnevnih poslova.\nDa bismo to mogli uraditi, neophodno je da prikupimo 300.000 dinara, koje će Trag fondacija (odnosno EU) podržati podudarnim iznosom, kako bismo mogli jasno i vidno obeležiti sve lokacije u gradu, koje imaju ili nameravaju da naprave bezbedan parking za bicikle. Te lokacije će se naći i na mapi u formatu aplikacije za pametne telefone. Ovim uslugama imaće pristup svi Novosađani/ke i cikloturisti koji dolaze u Novi Sad u sve većem broju.\nS obzirom da je Grad Novi Sad podržao ovaj program kroz pismo preporuke ali ne i finansijski, svaka novčana pomoć s Vaše strane je dobrodošla. Donirati mogu firme, kompanije kao i građani/ke kao pojedinci.\nRačun na koji možete uplatiti sredstva je 340-11008992-96 (ERSTE bank)\nZa dodatne informacije možete se javiti na 066/6341879 ili na agnes@nsbi.org.rs\nNa ovom linku možete videti kako se završio prvi deo projekta.\nMeđutim, iako se kampanja prikupljanja sredstava u okviru projekta završila, donatori su i dalje u mogućnosti da nas podrže, a kompanije time steknu etiketu društvene odgovornosti i vidljivost u okviru promocije\nPoznato je da je broj b iciklista/kinja u Novom Sadu veći nego u ostalim gradovima Srbije, i primećeno je u poslednjih nekoliko godina da taj broj raste. Isto tako, poznato je da su korisnici dvotočkaša nezadovoljni brojem bezbednih parkinga u našem gradu. Ukoliko obezbedite parking, ne samo da ćete pomoći biciklističkoj zajednici, već ćete steći društveno odgovorni status i ulepšati svoj imidž, što uzrokuje povezivanje sa celom zajednicom i lakše širenje svojih usluga i proizvoda u toj zajednici.\nUkoliko želite da se uključite u Bajk Frendli mrežu, potrebno je da izgradite bezbedan\nparking za bicikle, kako to uraditi i kome se obratiti je nešto sa čim NSBI može da pomogne. Za dodatne informacije možete se javiti na 066/6341879 ili na agnes@nsbi.org.rs\nOvaj projekat je osmišljen tako da se u potpunosti oslanja na volonterski angažman. Kao i kod svake akcije, i ovde postoje razni poslovi, pozicije i zaduženja.\nZa realizaciju ovog projekta je predviđen angažman od 10-15 volontera/ki koji bi se bavili kako fandrejzingom tako i implementacijom BF programa. Svaki/a volonter/ka će proći detaljnu obuku i dobiti potvrdu o učešću na projektu.\nVolonterima/kama koji budu pokazali visok nivo angažmana, biće ponuđeno i članstvo u NSBI, koje donosi beneficije poput besplatnih obuka, sticanje iskustva, stvaranje novih poznanstava kao i učestvovanje biciklističkom aktivizmu i donošenju promena u Novom Sadu.\nDodatne informacije možete videti na: Pozivu za volontere


Sindikat – Hitno riješiti nagomilane probleme Porezne uprave FBiH\nSamostalni sindikat državnih službenika i namještenika u organima državne službe, sudskoj vlasti i javnim ustanovama u Federaciji BiH podržava aktivnosti koje vodi Porezna uprava u FBiH, posebno v.d. direktor Šerif Isović i njegov zamjenik Slobodan Vukoja, saopćeno je iz ovog sindikata.\nNavode da su više puta, kao Sindikat, ukazivali na hitno rješavanje nagomilanih problema Porezne uprave FBiH, u smislu nepopunjenosti radnih mjesta, nepovoljne strukture uposlenika, nedostatka materijalno-tehničkih sredstava (motorna vozila starija od 20 godina, zastarjela računarska oprema, neuslovne i neuredne radne prostorije, zastarjeo inventar…).\n-Posebno želimo istaći da su uposlenici Porezne uprave diskriminirani po pitanju plaća i uslova rada u odnosu na neke druge institucije, javna preduzeća, agencije i zavode – ističe se u saopćenju i dodaje kako u cijelosti podržavaju “opravdane i argumentovane zahtjeve Sindikalne organizacije Porezne uprave FBiH i daje punu podršku direktoru Isoviću u smislu poboljšanja uslova rada i bolje opremljenosti”.\nOvaj sindikat i direktor Porezne uprave su, dodaje se u saopćenju, ostvarili punu saradnju u smislu socijalnog dijaloga , radi obezbjeđenja normalnih uslova, popunjenosti radnih mjesta, rješavanja dodatka na plaću inspektorima, poboljšanja informatičkog sistema, poreznog knjigovodstva, efikasnijeg procesta prinudne naplate i dr.\n-Također ističemo da su se uposlenicima Porezne uprave, u proteklom periodu konstantno oduzimala prava, a povećavane obaveze. Svi moramo ispoljiti dovoljno odlučnosti u rješavanju problema i kreiranju pozitivnih promjena i trendova, jer smatramo da je Porezna uprava Federacije BiH kičma Federacije Bosne i Hercegovine. Sindikat će istrajati u svojim zahtjevima i borbi za veća prava i bolje uslove svojih članova, u ovom slučaju, uposlenicima Porezne uprave Federacije BiH – navodi se u saopćenju za javnost Samostalnog sindikata državnih službenika i namještenika u organima državne službe, sudskoj vlasti i javnim ustanovama u Federaciji BiH.\n← Mlade rukometašice Jedinstva AR na turniru u Dardi\nŠarović sa ambasadorom Holandije: Uspješna finalizacija važnih projekata →


Najava: Serija A, 15. kolo: Derbi na “Đuzepe Meaci”, ali će dosta vatre biti i na “Olimpiku”! – Kladjenje.rs\n[ 10 Avgusta, 2020 ] Tiket dana (ponedeljak, 10.08.2020) Tiket dana\nHomeNajavaNajava: Serija A, 15. kolo: Derbi na “Đuzepe Meaci”, ali će dosta vatre biti i na “Olimpiku”!\nOvog vikenda su na programu mečevi 15. kola Serija A. U ovom trenutku se Inter nalazi na prvom mestu na tabeli i ima bod viška u odnosu na drugoplasirani Juventus. Na trećem mestu se u ovom trenutku nalazi Lacio koji igra zaista fantastično u poslednje vreme, dok se na deobi četvrtog mesta nalaze Kaljari i Roma. Veoma zanimljivo je što će u ovom kolu prva ekipa na tabeli dočeati onu koja se nalazi na deobi četvrtog mesta, kao i duel između trećeplasirane i četvrtoplasirane ekipe na tabeli. Od ostalih susreta izdvajamo mečeve između Bolonje i Milana, kao i Torina i Fiorentine.\nInter – Roma – 1 @ 1.90 u Meridianbet\nPrvi meč 15. kola italijanske Serije A nam donosi i veliki derbi u kom će Inter na svom stadionu dočekati fudbalere Rome. Antonio Konte je napravio velike stvari sa “neroazurima” od kako ih je preuzeo prošlog leta, a svakako najbolji pokazatelj za to je i trenutno prvo mesto na tabeli uz bod viška u odnosu na drugoplasirani Juventus, koji je u prošlom kolu kiksnuo na svom terenu protiv Sasuola što je iskoristila ekipa Intera. Ipak, kada je Liga šampiona u pitanju izabranike Antonija Kontea očekuje težak zadatak u poslednjem kolu pošto moraju da pobede Barselonu na svom terenu ukoliko žele da dođu do plasmana u nokaut fazu, a nema sumnje da će to biti težak zadatak. U goste im dolazi Roma koja igra odlično ove sezone, iako je bilo dosta nepoverenja u trenera Fonseku na startu šampionata. Kako vreme prolazi tako i “vučica” pruža sve bolje partije, a u prošlom kolu su ostvarili jednu veoma važnu pobedu na gostovanju kod Verone kojom su se izjednačili na četvrtom mestu sa ekipom Kaljarija. Poznato je da ta četvrta pozicija na kraju šampionata donosi plasman u Ligu šampiona, gde se Roma ove sezone nije našla posle dugog niza godina. Kada je ovaj susret u pitanju, nema sumnje da nas očekuje pravi spektakl u kom prednost ipak dajemo domaćoj ekipi i predlažemo vam da odigrate 1 koji kladionica Meridianbet plaća sa kvotom 1.90.\nAtalanta – Verona – 4+ @ 2.35 u 10bet\nPrvi meč subotnjeg programa se igra u Bergamu gde će fudbaleri Atalante dočekati Veronu. Što se tiče Atalante, izabranici Đanpjera Gasperinija i ove sezone pružaju sjajne partije, a u ovom trenutku se nalaze na šestom mestu na tabeli italijanske Serije A koje na kraju šampionata donosi plasman u Ligu Evrope. Ipak, glavni cilj ekipe iz Bergama je ponovno učešće u Ligi šampiona gde uz malo sreće mogu da dođu i do plasmana u nokaut fazu što bi bio ogroman uspeh. U goste im dolazi Verona koja igra dosta promenljivo ove sezone ali i sa takvom promenljivom igrom sigurno da svi navijači ove ekipe mogu da budu i te kako zadovoljni pošto se Verona u ovom trenutku nalazi na sjajnom devetom mestu. U proteklih pet mečeva je ekipa iz grada ljubavi ostvarila tri pobede i dva poraza, a poslednji od ta dva u prošlom kolu na svom terenu kada su poraženi od Rome sa 1:2, u meču u kom je “vučica” dominirala od prvog do poslednjeg minuta. Što se ovog susreta tiče, biće ovo duel dve ekipe koje ove sezone igraju mečeve sa velikim brojem golova a ubeđeni smo da će to slučaj biti i sada i zbog toga vam predlažemo da probate sa igrom 4+ koju kladionica 10bet plaća sa fantastičnom kvotom 2.25.\nUdineze – Napoli – 3+ @ 1.92 u Meridianbet\nJoš jedan veoma zanimljiv susret će u subotu biti odigran na “Dačija Areni” u Udinama gde će Udineze dočekati Napoli. Sigurno je da su “zebre” iz Udina jedno od najvećih razočarenja u dosadašnjem toku italijanske Serije A pošto se u ovom trenutku nalaze tek na 16. mestu na tabeli. Ipak, sredinom nedelje je Udineze odigrao jedan fantastičan meč u šesnaestini finala italijanskog Kupa u kom su na svom stadionu demolirali Bolonju sa 3:0. Kada je Serija A u pitanju u prošlom kolu su “zebre” iz Udina doživele ubedljiv poraz na gostovanju kod Lacija a taj meč je završen rezultatom 3:0. Što se tiče Napolija malo ko je očekivao da će izabranici Karla Ančelotija pružati ovoliko loše partije u ovom šampionatu. Naime Napolitanci se u ovom trenutku nalaze tek na sedmom mestu na tabeli koje na kraju šampionata ne donosi plasman u evropska takmičenja što je svakako minimum ambicija koje ima Napoli. U prošlom kolu su izabranici Karla Ančelotija na svom terenu doživeli iznenađujući poraz od Bolonje a taj meč je završen rezultatom 1:2, iako je Napoli prvi došao do vođstva u tom susretu. Što se ovog meča tiče, blagu prednost ovog puta dajemo Napolitancima koji prosto moraju da idu na pobedu u ovom susretu, ali smo mišljenja i da nas očekuje jedan efikasan meč pa vam iz tog razloga predlažemo da probate sa igrom 3+ koju kladionica Meridianbet plaća sa sjajnom kvotom 1.92.\nLacio – Juventus – 2 @ 2.44 u CircusCasino\nU ovom kolu nas očekuje još jedan veliki derbi u kom će Lacio na svom Olimpiku dočekati ekipu Juventusa. Sigurno je da su izabranici Simonea Inzagija i najprijatnije iznenađenje u ovogodišnjem izdanju Serije A pošto se u ovom trenutku nalaze na trećem mestu na tabeli koje na kraju sezone donosi plasman u Ligu šampiona što bi svakako bio ogroman uspeh za Rimljane. U prošlom kolu je Lacio nastavio sa sjajnim partijama pošto su na svom terenu bez većih problema savladali Udineze sa 3:0. Pre toga su Rimljani slavili na teškom gostovanju kod Sasuola kada su došli do pobedonosnog gola u poslednjim trenucima utakmice i na taj način pokazali da poseduju pobednički karakter. U goste im dolazi Juventus koji ove godine ne pruža toliko dobre partije kao u prethodnih nekoliko sezona kada bi već u ovoj fazi prvenstva imali ogromnu prednost u odnosu na svoje najbliže rivale. Ovoga puta se ipak “stara dama” nalazi na drugom mestu i to pošto su u prošlom kolu samo remizirali na svom terenu protiv Sasuola a taj meč je završen rezultatom 2:2. Ipak, po tradici izabranici Maurisija Sarija pružaju dosta dobre partije na gostovanjima kod Lacija pa smo nekako mišljenja da će to slučaj biti i sada i zbog toga vam toplo preporučujemo da probate sa 2 koju kladionica CircusCasino plaća sa fantastičnom kvotom 2.44.\nLeće – Đenova – 3+ @ 1.73 u Meridianbet\nPrvi meč nedeljnog programa nam donosi duel između Lećea i Đenove. Fudbaleri Lećea su se prošle sezone konačno vratili u najkvalitetniji rang italijanskog fudbala, ali ipak nema sumnje da će se u svojoj povratničkoj sezoni u Seriji A do poslednjeg kola boriti za opstanak u društvu najboljih. Ipak treba pomenuti da Leće pruža dosta bolje partije u poslednje vreme, a svakako najbolji pokazatelj za to je i pobeda u prošlom kolu i to na gostovanju kod Fiorentine kada je bilo 0:1. Što se tiče Đenove, dosta puta u najavama smo već pominjali da ova ekipa ima ogromne probleme ove sezone. Boljitak je bio evidentan kada je na klupu ovog tima seo Tijago Mota, ali “grifoni” ponovo u poslednjih nekoliko kola imaju dosta problema i zaista teško dolaze do bodova. U prošlom kolu je Đenova odigrala jedan solidan meč na svom terenu ali su ipak doživeli poraz od Torina kojim su pali na 18. mestu na tabeli koje na kraju sezone nažalost znači i ispadanje iz lige. Sigurno je da će i jedni i drugi na ovom susretu ići na sva tri boda što nam potencijalno može doneti jedan meč sa velikim brojem golova zbog čega vam predlažemo da probate sa igrom 3+ koju kladionica Meridianbet plaća sa sjajnom kvotom 1.73.\nSasuolo – Kaljari – GG @ 1.58 u Bet365\nGodinama unazad fudbaleri Sasuola važe za jednu domaćinsku ekipu koja igra fantastično pred svojim navijačima, ali i jako loše na strani. Ovoga puta su ipak stvari nešto drugačije pa Sasuolo više nije toliko dominantan u Ređo Emiliji, ali nema sumnje da dosta bolje partije pružaju i na strani gde su godinama unazad važili za najpoželjnijeg gosta. U prošlom kolu je Sasuolo pokazao da zna da odigra i na strani dosta dobro pošto su uspeli da osvoje bod na jednom od najtežih gostovanju u ligi kod Juventusa kada je bilo 2:2. Briljirao je na tom meču mladi golman Sasuola Torati koji je bez sumnje i doneo bod svojoj ekipi. U ovom trenutku se Sasuolo nalazi na 14. mestu na tabeli i trenutno nisu u opasnoj zoni. Što se tiče Kaljarija, ova ekipa je svakako najprijatnije iznenađenje ovogodišnjeg izdanja italijanske Serije A. U ovom trenutku se “Sardi” nalaze na četvrtom mestu na tabeli koje na kraju sezone donosi plasman u Ligu šampiona što je malo ko pre početka šampionata očekivao. U prošlom kolu su izabranici Rolanda Marana ostvarili jednu fantastičnu pobedu na svom terenu protiv Sampdorije iako su do 75. minuat gubili sa 1:3. Onda je na scenu stipio Žoao Pedro i postigao dva gola za nepuna dva minuta. Pobedu domaćinu je doneo Alberto Ceri u poslednjim trenucima utakmice što je označilo početak velikog slavlja u Sardiniji. Što se ovog susreta tiče, mišljenja smo da će i jedna i druga ekipa postići makar po jedan gol na ovom meču pa vam iz tog razloga savetujemo da probate sa igrom GG koju kladionica Bet365 plaća sa kvotom 1.58.\nSPAL – Breša – 1 @ 2.05 u CircusCasino\nKako sada stvari stoje fudbaleri SPAL-a su u ovom trenutku jedni od najozbiljnijih kandidata da na kraju sezone ispadnu u Seriju B. Naime, ekipa iz Ferare ima ogromnih problema ove sezone, a to svakako pokazuje i trenutna pozicija na tabeli pošto se u ovom trenutku SPAL nalazi na pretposlednjem mestu na tabeli sa svega devet osvojenih bodova. U prošlom kolu je ova ekipa pružila solidan otpor na gostovanju kod Intera ali su ipak poraženi u tom meču sa 2:1. U goste im dolazi Breša koja po svemu sudeći nije dorasla takmičenju u Seriji A, što njihovi rezultati bez sumnje i potvrđuju. Naime, Breša se nalazi na poslednjem mestu na tabeli i do sada su osvojili samo sedam bodova što je čak za dva manje od SPAL-a sa kojim se i sastaju u ovom kolu. U prošlom kolu je Breša doživela poraz na svom terenu od Atalante, a taj me je završen ubedljivom pobedom ekipe iz Bergama od 0:3. Ipak, prednost u ovom duelu dajemo domaćoj ekipi koja je u nekoliko ranijih sezona pokazala da ume dosta dobar domaćin. Zbog svega toga vam predlažemo da odigrate 1 koji kladionica CircusCasino plaća sa sjajnom kvotom 2.05.\nTorino – Fiorentina – 1 @ 2.45 u 1xbet\nJoš jedan veoma interesantan meč nas očekuje u ovom kolu pošto će Torino na svom terenu dočekati Fiorentinu. Bez sumnje će ovo biti duel dve ekipe od kojih smo mnogo više očekivali ove sezone, ali je trenutno situacija takva da se Torino nalazi na desetom mestu na tabeli a Fioretina tek na trinaestom. U prošlom kolu je Torino konačno odigrao jedan dosta dobar meč pošto su slavili na gostovanju kod Đenove i to sa minimalnim rezultatom. Na taj način su “bikovi” pokazali da u poslednje vreme pružaju dosta bolje partije na strani nego na svom terenu. U gote im dolazi Fiorentina koja je svakako jedno od najvećih razočarenja u ovogodišnjem izdanju italijanske Serije A. U prošlom kolu su izabranici Vinćenca Montele doživeli neočekivani poraz na svom terenu protiv Lećea. Po medijima danima kruže natpisi kako je meč u Torinu poslednja šansa za Montelu da ostae trener “ljubičastih.” Mišljenja smo da će izabranici Valtera Macarija iskoristiti loš trenutak u kom se nalazi Fiorentina i da će doći do novih bodova. Zbog svega toga vam predlažemo da probate sa 1 koji kladionica 1xbet plaća sa kvotom 2.45.\nSampdorija – Parma – 3+ @ 2.03 u Meridianbet\nMalo ko je očekivao da će se Sampdorija posle četrnaest odigranih kola nalaziti tek na 17. mestu na tabeli. Do sada je Sampa osvojila samo 12 bodova, a zanimljivo je da je od tog broja bodova novi trener Sampdorije Klaudio Ranijeri osvojio čak devet, što potvrđuje samo da je njegov dolazak u Đenovu bio pravi pogodak. U prošlom kolu je Sampa nažalost poražena na gostovanju kod Kaljarija iako su do 75. minuta imali čak dva gola prednost, ali su onda do kraja meča primili čak tri, od kojih posledniji u poslednjim trenucima meča. U goste im dolazi Parma koja sasvim sigurno pruža partije iznad očekivanja, a sredinom nedelje su došli do plasmana u osminu finala italijanskog Kupa gde ova ekipa ima solidne ambicije. Kada je Serija A u pitanju, trenutno se Parma nalazi na sjajnom osmom mestu na tabeli iako je ruku na srce glavni cilj opstanak u društvu najboljih. Mali broj ljudi zna da su Parma i Sampdorija bratski klubovi, ali to se ranijih godina nije previše osećalo na partije i jedne i druge ekipe, pošto su nam ti derbiji uglavnom donosili dosta uzbuđenja. Mišljenja smo da će to slučaj biti i sada i zbog toga vam predlažemo da probate sa igrom 3+ koju kladionica Meridianbet plaća sa sjajnom kvotom 2.03.\nBolonja – Milan – 2 @ 2.46 u CircusCasino\nPoslednji meč petnaestog kola italijanske Serije A se igra na stadionu “Renato Dal’ Ara” gde će Bolonja dočekati Milan. Bolonja ima dosta problema ove sezone a sve se to nekako poklopili i sa odustvom Siniše Mihajlovića zbog teške bolesti, koji se polako ali sigurno vraća u stručni štab svoje ekipe. U prošlom kolu je Bolonja ipak odigrala jedan fantastičan meč na gostovanju kod Napolija u kom su slavili sa 1:2 što je jedan fenomenalan rezultat za ovu ekipu. Što se tiče Milana, mora se priznati da i “rosoneri” pružaju nešto bolje partije u poslednje vreme a sjajan pokazatelj za to je i meč prošlog kola kada su izabranici Stefana Piolija ostvarili jedan veoma važan trijumf na gostovanju kod Parme i to nakon gola koji su postigli u samom finišu meča. Bila je to tek treća pobeda za Milan na strani pošto su van svog terana doživeli čak četiri poraza. Zanimljivo je da “rosoneri” na poslednjih sedam međusobnih susreta protiv Bolonje imaju čak šesta trijumfa, dok je jedan meč završen nerešenim rezultatom. Sve su to neke brojke koje Milan ovde svrstavaju u favorita, ali to ipak često ume i da zavara. Ipak, hrabro vam predlažemo za kraj da odigrate 2 koju kladionica CircusCasino plaća sa kvotom 2.46.


Obijena ambulanta u selu Gojbulja (Foto Kancelarija za KiM)\nKako se navodi, zdravstvena ambulanta u selu Gojbulja je od vitalnog značaja za primarnu zdravstvenu zaštitu i prvu pomoć žiteljima ovog sela u kome živi nekoliko desetina Srba.\n"Najnoviji incident posebno zabrinjava u periodu pandemije koronavirusa, kada je zdravstevni sistem opterećen, a ljudi već u velikoj meri uplašeni za svoje zdravlje", ističe se u saopštenju.\nDodaje se da ovo nije prvi put da se ova zdravstvena stanica nalazi na meti vandala.\n"Ista ova ambulanta bila je na meti izgrednika i prošle godine, ali su meštani sela uspeli da zaustave napadače.To govori u prilog tome da su na meti vandala sve učestalije, ne samo verski objekti SPC na Kosovu i Metohiji, već se u vreme pandemije koronavirusa intenziviraju i napadi na zdravstvene objekte u srpskim sredinama na KiM. Prošlog meseca na zidu zdravstvene ambulante u Suvom Dolu osvanuo grafit sa natpisom UČK, koji je posebno uznemirio meštane".\nTakođe, Kancelarija za Kosovo i Metohiju zahteva od nadležnih organa hitnu reakciju i hapšenje počinilaca ovog incidenta.\n"Isto tako, tražimo da se pojača bezbednost u srpskim sredinama na Kosovu i Metohiji i stane na put ugrožavanju srpske imovine i zastrašivanju srpskog naroda", zaključuje se u saopštenju Kancelarije za KiM.


FIFA Svetsko prvenstvo 1934. u Italiji - Reprezentacija.rs\nObjavljeno 27.05.1934 27.11.2017 - by Admin 492 pregleda\nOdržan : 27/05/1934 – 10/06/1934\nFinale : Italija – Čehoslovačka 2:1\nNajbolji strelac : Oldrih Nejedli (Čeh) – 5\nDrugo Svetsko prvenstvo održano je u Italiji 1934. godine.\nZa drugi Kup“ Žila Rimea“ organizovane su kvalifikacione utakmice. Učešće je prijavilo 29 selekcija, a posle eliminacionih mečeva pravo da na završnom turniru odmere snage steklo je 16 reprezentacija.\nItalijanski diktator Benito Musolini video je Svetsko prvenstvo kao idealnu priliku za reklamiranje fašističkog pokreta, što je bacilo veliku, neporecivu senku na ovaj turnir. Italijani, na čijoj je klupi sedeo sjajni taktičar Vitorio Poco, savladali su u finalu Čehoslovačku (2:1) i osvojili trofej, mada je malo nedostajalo da slovenska selekcija sruši Musolinijeve snove. Česi su do pred kraj finalne utakmice vodili sa 1:0, da bi „azuri“ onda izjednačili i u produžecima došli do pobede.\nOd 16 reprezentacija koje su izborile „vizu“ za Apeninsko poluostrvo, 12 ih je bilo iz evropskih zemalja, a da odrednica „svetski“ ne ostane sasvim obesmišljena, svojim učešćem su doprineli SAD, Brazil, Argentina i Egipat. Od početka se igralo po nokaut sistemu (od osmine finala nadalje), a priča se već u četvrtfinalu svela isključivo na Evropljane.\nSamo dva dana posle toga „azuri“ su opet morali na teren, a rival u „finalu pre finala“ bila im je reprezentacija Austrije, tada zastrašujući „vundertim“ pod vodjstvom Huga Majsla. I taj meč rešen je jednim golom – strelac za Italijane bio je rodjeni Argentinac Gvajta i oni su se plasiralali u finale, gde ih je čekala Čehoslovačka posle pobede od 3:1 nad Nemačkom.\nKSP 29.04.1934 Rumunija – Jugoslavija 2-1 (1-0)


Maribor: Evakuacije zbog dve bombe iz Drugog svetskog rata\nTanjug 28. oktobra 2019. 16:08\nMARIBOR – Više hiljada stanovnika Maribora biće evakuisano u četvrtak i nedelju iz svojih domova iz bezbednosnih razloga, a zbog deaktivacije dve neeksplodirane avionske bombe koje su u tom gradu krajem nedelje otkrivene na dve lokacije.\nDirektor vatrogasne brigade Maribor Aleš Ciringer rekao je da su bombe teške 250 kilograma i datiraju iz vremena kad su saveznici pred kraj Drugog svetskog rata bombardovali Maribor, jer su se preko njega povlačile nemačke divizije s jugoistoka.\nPrema njegovim rečima, prva bomba pronađena je u subotu na gradilištu kod mariborskog trgovačkog centra Europark, dok je druga pronađena dan kasnije na gradilištu u blizini mosta, prenosi Hina.\nKako je rekao prva bomba će biti deaktivirana u četvrtak, zbog čega će iz bezbednosnih razloga od 8 do 16 sati biti potrebno da se isprazni područje u radijusu od najmanje 300 metara od mesta gde se nalazi bomba.\nOsim stanara u obližnjim kućama i stanovima kod nalazišta prve otkrivene bombe, privremeno će se tokom radova na njenoj deaktivaciji iseliti i više od hiljadu bolesnika iz obližnje mariborske Univerzitetske klinike.\nDruga bomba biće evakuisana u nedelju i tom prilikom biće potrebna još opsežnija evakuacija, jer se ona nalazi na prostoru između glavne železničke i autobuske stanice, u gusto naseljenom centru grada.\nIz bezbednosnih razloga, iz tog dela grada će biti evakuisano stanovništvo u radijusu od 600 metara.\nCiringer je dodao i da su bombe za sada stabilne i sigurne i da okolno stanovništvo nema razloga za strah sve do početka deaktivacije.


"Henkel" investira 30 miliona i zapošljava 100 novih radnika › Made-in-Germany.rs\nKompanija „Henkel AG & Co. KGaA“ investiraće naredne godine 30 miliona evra u proizvodnju inovativnog programa za kućnu hemiju u fabrici u Kruševcu, a zahvaljujući tom projektu biće otvoreno do 100 novih radnih mesta, najavio je Kristof Til, predsednik „Henkela Srbija“. Na jučerašnjoj konferenciji za novinare u Beogradu on je rekao da projekat predstavlja najveće ulaganje „Henkela“ u 2013. godini u Srbiji i naglasio da nove investicije i izgradnju novih pogona za proizvodnju prati i novo zapošljavanje radnika.\n– Početak nove proizvodnje planiramo u drugoj polovini 2014. godine. Projekat je od velike važnosti ne samo za „Henkel“, već i za lokalnu zajednicu i jačanje pozicije fabrike u Kruševcu. Naša kompanija zahvaljujući kvalitetu proizvoda, zauzima vodeću poziciju u mnogim tržišnim segmentima, a stalnim ulaganjima u proizvodnju težimo da zadržimo tu poziciju i ispunimo očekivanja potrošača. Na taj način, Henkel pozitivno utiče i na razvoj lokalne zajednice i doprinosi ekonomskom razvoju Srbije – istakao je Til i dodao da Henkel Srbija izvozi preko 40 posto svoje ukupne proizvodnje na 19 tržišta.\nFeliks Sobotka, direktor kruševačke fabrike, rekao je da je srpska fabrika od strateškog i globalnog značaja za „Henkel“, i da se smatra jednom od najboljih za deterdžente i kućnu hemiju na svetu. On je objasnio da globalna strategija ove kompanije od 2010. do 2015. godine predviđa smanjenje potrošnje energije u proizvodnji za 22, vode za 61, i otpada za 21 procenat. Tokom prvih deset godina, kako navodi Sobotka, Henkel je u Srbiji investirao blizu 140 miliona evra.\nHenkel Srbija posluje na tri lokacije – u Beogradu, Kruševcu i Inđiji, snabdeva više od 55 miliona potrošača u regionu i izvozi svoje proizvode iz srpskih fabrika na 19 tržišta u regionu i Evropskoj uniji. Sa vodećim brendovima i tehnologijama, „Henkel“ posluje širom sveta u tri oblasti – Deterdženti i kućna hemija, Bjuti ker i Adhezivne tehnologije. Kompanija je osnovana 1876. godine, a danas je lider na potrošačkom i industrijskom tržištu, sa poznatim brendovima kao što su „Persil“, „Schwarzkopf“ i „Loctite“. „Henkel“ zapošljava oko 47.000 ljudi, a u fiskalnoj 2012. godini ostvario je prodaju od 16,510 milijardi evra i operativni profit od 2,335 milijardi evra.


Američki državni sekretar Kondoliza Rajs odala priznanje liderima sunita, šiita i Kurda u Iraku\nAmerički državni sekretar Kondoliza Rajs je odala priznanje liderima sunita, šiita i Kurda u Iraku na političkoj saradnji. Istovremeno, američka vojska je saopštila da se nasilje u šiitskim delovima Bagdada proteklih dana povećalo. Tokom nenajavljene posete Bagdadu, državni sekretar je istakla da u iračkoj politici dolazi do sjedinjavanja centra, jer predstavnici tri zajednice sarađuju bolje nego ikad. Kondoliza Rajs razgovarala je sa iračkim premijerom Nurijem al-Malikijem, predsednikom Džalalom Talabanijem i dugim zvaničnicima, a potom odlazi na diplomatske skupove u Bahreinu i Kuvajtu.\nIstovremeno, portparol američke vojske je saopštio da su američki vojnici ubili 20 napadača tokom – kako je doslovno rekao – najvrelije noći u proteklih nekoliko nedelja. Šiitski radikalni vođa u Iraku Moktada al Sadr upozorio je da će krenuti "u otvoreni rat" ako iračke i američke snage nastave operaciju protiv njegovog pokreta.\n"Upućujem poslednje upozorenje iračkoj vladi da izabere put mira i obustavi nasilje nad sopstvenim narodom, u protivnom postaće vlada destrukcije", navodi se u saopštenju koje je potpisao Sadr, a objavljenom u Nadžafu.\n"Ako se ne prekine akcija protiv milicije, vojske Sadra zvane Mahdi, mi ćemo objaviti otvreni rat do oslobođenja", rekao je Sd, koji ima više od 60.000 pripadnika.


Sastanak Saveta Mešovitih komora u Privrednoj komori Srbije - HPK\nPočetna / Aktivnosti / Sastanak Saveta Mešovitih komora u Privrednoj komori Srbije\nPredstavnici Hrvatskog poslovnog kluba prisustvovali su 5. sastanku Saveta Mešovitih komora, održanom u sredu 12. aprila u Privrednoj komori Srbije.\nMarko Čadež, predsednik Privredne komore Srbije pozvao je privrednike i preduzetnike da ukažu na sivo poslovanje u svom okruženju, kako bi bio uspostavljen mehanizam, koji, s jedne strane štiti privrednike, a sa druge, pomaže inspekciji.\nČadež je nakon sastanka predstavnika Saveta mešovitih komora PKS, na kojem je učestvovala ministarka državne uprave i lokalne samouprave Ana Brnabić, ukazao da je cilj saveta što efikasnija koordinacija inicijativa i aktivnosti privrednika, naših zajedničkih članica, da bismo dobili više inputa i što bolje formulisali zahteve prema Vladi Srbije. Savet mešovitih komora PKS ima 16 privrednih komora i poslovnih udruženja, a na sastanku su pristupila još dva – Poljsko srpsko i Kanadsko – srpsko poslovno udruženje.\nPrivredna komora Srbije predložila je donošenje sveobuhvatnog plana i programa za smanjivanje sive ekonomije, koji pored mera pojačanog nadzora i represivnih mera sadrži i paket stimulativnih mera, radi prevođenja sive ekonomije u legalne tokove. Ovu inicijativu Vlada Srbije je prepoznala i proglasila 2017. i 2018. godinama borbe protiv sive ekonomije, a donet je i dokument – Akcioni plan za borbu protiv sive ekonomije sa blizu 70 konkretnih mera, rekao je Čadež ocenivši da je situacija na planu suzbijanja sive ekonomije u Srbiji bolja negó pre tri godine.\nAna Brnabić, ministarka državne uprave i lokalne samouprave istakla je da je članovima Saveta mešovitih komora PKS predstavljen širok spektar aktivnosti Ministarstva. Komentarišući rezultate u suzbijanju sive ekonomije, ministarka je ukazala da je novi Zakon o inspekcijskom nadzoru, usvojen 2015. godine, prvi put uveo kontrolu nad neregistrovanim privrednim subjektima, dok je do tada inspekcijski nadzor bio moguć isključivo nad registrovanim privrednim subjektima. Povećan je broj registrovanih privrednih subjekata za 15 odsto, i smanjen broj odjavljenih privrednih subjekata, odnosno onih koji zbog nelojalne konkurencije, prelaze u sivu zonu, za 9 odsto.\nZakon je uveo i koordinaciju svih inspekcijskih službi, formirana je koordinaciona komisija za inspekcije koja na mesečnom nivou analizira delatnost. Uz podršku EBRD-ja dobili smo čitav tim koji će raditi na podršci koordinaciji inspekcija. Imamo i platformu E inspektor, u koji će biti uloženo 1,6 miliona evra.\nMinistarka je ukazala na fiskalnu lutriju, kao jednu od 68 mera, koja je edukativna i pruža mogućnost da se sa građanima razgovara o sivoj ekonomiji. Pristiglo je oko 8,5 miliona koverata, što je 85 miliona fiskalnih računa ili slipova, a između 25 i 45 odsto građana Srbije učestvovalo je u fiskalnoj lutriji.\nU sektoru trgovine, obuhvat fiskalizacije skočio je samo u januaru za 83, 5 odsto i to su neverovatni rezultati, istakla je Ana Brnabić. Apelovala je na građane da nastave sa ovom praksom, jer kako je naglasila, „samo zajednički možemo se izboriti sa ovom pošasti koja nam dnevno uzima 8 miliona evra dnevno – a to su nove bolnice, škole, putevi, plate za lekare, policajce, vojsku, penzije“.\nJoš jedan veliki rezultat Zakona o inspekcijskom nadzoru je smanjenje broja radnika na crno – ukupan broj radnika na crno za period 2015 – 2016. godine iznosio je 34.047, a nakon obavljenog inspekcijskog nadzora, broj radnika koji je prešao u legalne tokove – 27.683, što je 81,3 odsto, navela je ministarka.\nSledeće Majski sastanak u duhu predstavljanja članica\nČlanica Hrvatskog poslovnog kluba kompanija NEXE Grupa, vodeći regionalni proizvođač građevinskih materijala, ugostila je u ...


Bivši kapiten Radničkog novi je igrač Kolubare iz Lazarevca\nKako mu Radnički, čiji je dres nosio čitavu deceniju, nije ponudio produženje ugovora Aleksandar Jovanović rešio je da se naredne sezone okuša u prvoligaškom društvu, pošto je potpisao jednogodišnji ugovor sa Kolubarom iz Lazarevca.\nSudbina slična onoj koja je zadesila legendu Rome Danijelea De Rosija naterala je Jovanovića da promeni sredinu, iako mu se nije išlo iz rodnog Niša u kome je proveo gotovo celu karijeru. Razlog je što Niš nema predstavnika >> Pročitaj celu vest na sajtu JužneVesti.com << u jedinstvenim rangovima takmičenja sem Radničkog, a prilika se ukazala u Lazarevcu.\nKolubara nije prošle sezone izborila plasman u Prvu ligu, ali kako je Bežanija odustala od nastupa u njoj, ustupila je mesto dugogodišnjem saradniku. Nekadašnji saigrači Milan Ćulum i Jovan Jovanović zvali su popularnog Acu kapitena da im se pridruži u redovima novog-starog prvoligaša.\nIpak je u Nišu Srpska liga, ovde je Prva, pa sam hteo da još jednu godinu odigram malo ozbiljniju ligu. Za sada je sve dobro. Naravno, postoji razlika između Superlige i Prve lige, međutim i Kolubara ima ambicije da uđe u Superligu, pa je to jedan od razloga što sam došao ovde - kaže Jovanović.\nTrenutno su na pripremama na Zlatiboru, gde su odigrali dve prijateljske utakmice. Dobar znak je trijumf nad kragujevačkim Radničkim, u koji je pak otišao Jovanovićev prošlogodišnji saigrač Slađan Nikodijević.\nJovanović je "evropski" meč tima čiji je kapiten bio pre samo 2 meseca gledao sa istočne tribine, ali iz dela bližeg severu. Stoga i ne čudi što nije tokom utakmice Radničkog i Flore video transparent koji su južno od njega razvili navijači, a sa porukom “jedan je Aca kapiten”.\nTek kada sam došao kući sam video to i oduševio se. Hvala “meraklijama” na podršci svih ovih godina. Nikada nismo imali svađa, razmirica, hoću da im se javno zahvalim na svemu - poručuje Jovanović.\nPodsetimo, poput Danijelea de Rosija, Frančeska Totija i Stivena Džerarda, Jovanović je čitavu karijeru proveo u rodnom gradu, a poslednjih 8 sezona je u Radničkom. Jedini angažman van rodnog Niša imao u OFK Beogradu, i to je potrajalo jednu polusezonu.


Vesti online / Vesti / Zanimljivosti / Naučnici otkrili novu planetu\nAstronomi su otkrili ogromnu planetu uz pomoć opservatorije VLA u SAD, koja luta nekih 20 svetlosnih godina daleko od našeg Sunca.\nOvaj objekat, 12,7 puta masivniji od Jupitera, star je oko 200 miliona godina, po kosmičkim merilima prilično je mlad.\nObjekat, koji je nazvan SIMP J01365663+0933473, klasifikovan je kao "lutajuća planeta", što znači da slobodno plovi i nije vezana ni za jednu matičnu zvezdu, za razliku od planeta našeg Sunčevog sistema, koje se okreću oko Sunca.\n- Ovaj objekat je na samoj granici između planete i smeđeg patuljka, ili "neuspele zvezde" - izjavila je naučnica koji predvodi istraživanje Melodi Kao sa Državnog univerziteta u Arizoni.\nOna smatra da bi džinovska lutalica, koja se odlikuje iznenađujuće snažnim magnetnim poljem, mogla da pruži novi uvid u magnetne procese na planeti van našeg susedstva.\n- Mislimo da ovi mehanizmi mogu da rade ne samo kod smeđih patuljaka, već i kod gasnih džinova i terestričkih planeta - ističe naučnica.\nZANIMLJIVOSTI Kako će smrtonosna zvezda uništiti Zemlju?